ועדת העבודה, הרווחה והבריאות, כנסת 19, פרוטוקול מספר 43, 2013-06-27 14:15

חיים כץ: צהריים טובים.

חיים כץ: היום יום חמישי בשבוע, י"ט בתמוז, 27 ביוני 2013.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא הצעת חוק להשתתפותם של עובדים, נושאי המשרה ובעלי תפקיד אחרים בשירות הציבורי, בצעדים לייצוב המצב הפיסקאלי במדינה במהלך השנים 2013-2014 (הוראת שעה), התשע"ג-2013 – הצעה שפוצלה לנושא משכורתם של נושאי המשרה ומי שמשכורתם נקבעת לפי משכורת של נושאי משרה.

חיים כץ: שתיים, הצעת חוק להשתתפותם של העובדים, נושאי המשרה ומעלי תפקיד אחרים בשירות הציבורי, בצעדים לייצוב המצב הפיסקאלי במדינה במהלך השנים 2013 ו-20134 (הוראת שעה), התשע"ג-2013, גם כן הצעה שפוצלה לנושא משכורתם של העובדים בשירות הציבורי.

<נעה בן שבת: אנחנו דנים בהצעת החוק הגדולה פוצלה לשני חלקים, אחד מהם זה העובדים ואחד מהם זה נושאי המשרה.

<נעה בן שבת: אנחנו נתחיל עם נושא העובדים.

חיים כץ: כן, אנחנו נתחיל עם נושא העובדים, יותר מעניין נושא העובדים.

חיים כץ: ההצעה הזאת, ההצעה או המפגש הזה התקיים לאור בקשתו של האוצר.

חיים כץ: אנחנו רוצים שתרשמו את זה במסגרת ההיענות של ועדת העבודה והרווחה למצב במשק.

חיים כץ: לאחר שהממשלה לא מיהרה לדון בהצעת התקציב, הצעת החוק הזאת לא עלתה אז היינו יכולים לדון בזה בשבוע הבא וזה היה גורם לבעיות של רטרואקטיביות, אבל אנחנו היינו אנשים טובים.

חיים כץ: תרשמו את זה.

חיים כץ: וגפני, תרשום, אנחנו היינו אנשים טובים, שיהיה לך - - -

<קריאה: באירוע הזה, אני מבקש.

<קריאה: אפשר לרשום את זה לגבי האירוע הזה, לא נשליך מזה עכשיו על הכלל.

חיים כץ: אנחנו בדרך כלל אנשים טובים.

חיים כץ: אנחנו באים לפה ואומרים שהסתדרות חתמה עם האוצר, לא שאנחנו עובדים בהסתדרות, שתבין, אבל ההסתדרות חתמה עם האוצר על הסכם דחייה של תשלום שהיה אמור להיות משולם ב-1 ביולי 2013, כחלק אינטגרלי מהסכם שנחתם בינואר 2011 לתקופה מוגדרת של 18 חודשים.

חיים כץ: הדחייה, שהיא 0.93241, זה הדחייה של התשלום.

חיים כץ: יש לנו כמה בעיות בהצעת החוק הזאת.

חיים כץ: קודם כל עשיתם מהלך יפה ועשיתם שכר וירטואלי, זאת אומרת שאף אחד לא ייפגע בהפרשותיו הפנסיוניות.

חיים כץ: אמרתם יש שכר בפועל ויש שכר וירטואלי.

חיים כץ: אני רוצה שאתה כממונה על השכר תזכור שיש גופים נוספים שיש להם שכר וירטואלי בגין עברם ותגיד שיש שכר וירטואלי.

חיים כץ: תכניס לך את זה לראש.

חיים כץ: שכר וירטואלי לגבי הפנסיה אין בעיה.

חיים כץ: יש לנו בעיה בשכר הווירטואלי, שאין הפרשות לביטוח הלאומי ואנחנו עומדים על זה שתהיינה הפרשות לביטוח הלאומי.

חיים כץ: אם לא תהיינה הפרשות לביטוח הלאומי חבל שנשחית את הזמן שלכם ואת הזמן שלנו ונלך הביתה, כל אחד בדרכו, ותעשו את שיעורי הבית שלכם.

חיים כץ: אם אתה אומר שיהיו הפרשות לביטוח הלאומי אנחנו נתקדם בחקיקה.

חיים כץ: אז תעשה את מצבך.

חיים כץ: הסיבות שלנו שאנחנו רוצים הפרשות לביטוח הלאומי, למה יש יולדות, יש נפגעי תאונות עבודה, לא יכול להיות שתשלום שהיה אמור לרדת ל-18 חודש יהיה נפגע בתאונת עבודה והוא יקבל שכר מופחת לכל החיים.

חיים כץ: לא יכול להיות כזה דבר.

חיים כץ: אני לא יודע אם זה נוח לביטוח הלאומי, אם זה עולה לו כסף, אם זו פרוצדורה לעשות את העבודה, אבל כשאנחנו מחוקקים אז החוקים צריכים להיות מסודרים ומלאים, ולא מחוררים ושאנחנו נעשה נזק לאנשים.

חיים כץ: כי אחר כך אנחנו רבים כמה מטר מהבית הבן אדם צריך לגור בשביל לקבל קצבת ניידות, אם זה 500 מטר, או 700 מטר או 930.

חיים כץ: סעיף 47, אסי, עם ההפרשות העצמיות לפנסיה, מסודר?

<אסי מסינג: הוא יובא בחשבון במסגרת הסעיפים של מס הכנסה ובמסגרת הסעיפים האחרים.

חיים כץ: זאת אומרת אין לנו בעיה בסעיף הזה?

חיים כץ: אתם יודעים לתת לנו תשובה על ביטוח לאומי?

<יוסי כהן: מה שאני מציע, אנחנו נבדוק את עצמנו.

חיים כץ: תקשיב לי, אני לא הולך להיכנס לחקיקה אם אתה לא מביא לי תשובה על הביטוח הלאומי.

חיים כץ: אם אין ביטוח לאומי, כל אחד יילך לדרכו.

חיים כץ: אנחנו באנו, גילינו רצון טוב, אמרנו שאנחנו באים אליכם, לאור בקשתכם.

חיים כץ: אז תנו לנו תשובה.

<יוסי כהן: יש שתי בעיות עם ההפרשה בביטוח לאומי.

<יוסי כהן: אל"ף, בדקנו את זה מבחינת ישימות, אז המל"מ אומר שהוא לא יודע לעשות את זה, זו לשכת השירות שמבצעת את השכר.

<יוסי כהן: מבחינה טכנית אי אפשר לבצע את זה.

<יוסי כהן: לגבי מה שהתבקשנו לבדוק לפני שהגענו לישיבה הזאת - - -

חיים כץ: אני לא מבין מה שאתה מדבר.

חיים כץ: אתה מסביר ברור ואני מבין לאט.

חיים כץ: לקחת ממני כסף אתה יודע וטכנית אתה לא יודע לעשות את זה וירטואלית?

<יוסי כהן: יש למל"מ בעיה - - -

חיים כץ: אתה תראה, זה לא מעניין אותי.

חיים כץ: אם יהיה נכה תאונת עבודה שלא יקבל כסף ממה שמגיע לו בגלל שלמל"מ יש בעיה, אז אני עשיתי עוול לאותו בן אדם.

חיים כץ: זה ברור לך?

<יוסי כהן: אבל יש אפשרות - - -

חיים כץ: אין אבל.

חיים כץ: אין אפשרות.

חיים כץ: או שאתה נותן לי את ההפרשה כמו שהיא, או שלא תהיה חקיקה.

<יוסי כהן: מה שאני מציע, אנחנו התבקשנו לאפשר מארבעה התשלומים של הביטוח הלאומי, שהם נגזרי שכר, לפטור את בעיית הנכות, כי זה עניין מתמשך.

<יוסי כהן: כל השאר, אבטלה, מילואים, דמי לידה, זה דבר זמני.

חיים כץ: גם בזמני, אני לא רוצה לתת לך שקל אחד מעבר למה שהתחייבתי.

חיים כץ: ברגע שאני התחייבתי לסכום מסוים, יולדת תקבל את מה שמגיע לה ולא שקל פחות.

חיים כץ: לא יכול להיות שבגלל עניינים טכניים יולדת תקבל פחות.

חיים כץ: גפני לא יתמוך בי במצב כזה.

משה גפני: זה נכון.

משה גפני: מכיוון שאני יודע שהוא ידאג לזה, אז אני אתמוך בו.

<יוסי כהן: גם מה שזה מותיר לטובת תקציב המדינה, זה מוריד 6.5% - - -

חיים כץ: זה לא מעניין אותי.

<יוסי כהן: ו-7% מינואר 2014.

חיים כץ: תקשיב, אני יודע.

חיים כץ: תאמין לי שאני יודע שזה באתם טכני וזה עניין של כסף.

חיים כץ: אם אתה בא ואומר לי עכשיו שאני תרמתי לך כסף יותר ממה שציפית, זה בסדר, אז תגיד לי 'אני תרמתי לך ואתה חייב לי'.

חיים כץ: אין ארוחות חינם.

חיים כץ: אין.

חיים כץ: יש פה הנציג של האוצר, שיודע לכמת את זה ולהוריד את זה בפנסיה?

חיים כץ: תקשיב, אין ארוחות חינם.

חיים כץ: אתה בא לוועדה שאנשים בקיאים בנושא, הם באים, הם עושים שיעורי בית ומה שהם סיכמו הם ייתנו, מעבר לזה לא תקבל אגורה אחת.

<יוסי כהן: אבל כל שהתבקשנו זה לטפל בנושא הנכות, לא בכל ארבעת הנושאים.

חיים כץ: גם בכסף העודף, לא תקבל אותו, אלא אם אנחנו נקזז בדבר אחר.

<נעה בן שבת: אם אפשר באמת להעיר, שבאמת בסעיפים הקודמים שנגעו להפחתות שכר, ב-2003 ובהפחתה של דמי ההבראה, אז באמת זה התייחס רק לנושא של פרק ה' של ה - - -

חיים כץ: מי היה יושב ראש הוועדה?

<נעה בן שבת: בדמי ההבראה זה נידון בוועדת הכספים.

<יוסי כהן: זה היה בכספים.

חיים כץ: מי היה שם יושב ראש הוועדה?

משה גפני: ב-2009 אני הייתי.

חיים כץ: הוא, יש לו לב טוב.

חיים כץ: ומי הייתה היועצת המשפטית?

<נעה בן שבת: אני ליוויתי אותה.

חיים כץ: אז עכשיו נעשית יועצת בכירה ואז היית יועצת זוטרה.

חיים כץ: מה לעשות שהתקדמת עם הזמן.

<נעה בן שבת: אבל יש, אדוני, עניין של ההפחתה, שהיולדת, גם כשהיא עבדה היא קיבלה 1%.

<נעה בן שבת: זאת אומרת שעכשיו היא יצאה לשלושה חודשים - - -

חיים כץ: כמה כסף זה מכניס לכם?

<יוסי כהן: כל החיסכון, בכל המקורות, בתקציב המדינה, אם יתממש, זה סדר גודל של 1.5 עד 1.6 מיליארד.

<יוסי כהן: אם אני מוריד מזה עכשיו 6.5% חצי שנה ועוד שנה 7%, אז ברור באיזה - - -

חיים כץ: לא ברור לי כלום, כמה זה יוצא?

<יוסי כהן: 10% מוריד בערך מעל 50 מיליון.

חיים כץ: כמה זה מכניס לך?

<קריאה: זה בערך 100 מיליון שקל.

חיים כץ: ההבדל הזה, קודם כל נפגעים אתה - - -

<יוסי כהן: לנכות.

חיים כץ: זה 100 מיליון.

חיים כץ: זה שווה ערך בערך לעקרות הבית של הביטוח הלאומי?

<יוסי כהן: אני לא מבין את השאלה.

חיים כץ: זה שווה ערך בערך לעקרות הבית שצריכות לשלם ביטוח לאומי?

משה גפני: שמציעים עכשיו בחוק ההסדרים?

<יוסי כהן: זה לא התחום שלי.

<קריאה: מס בריאות.

חיים כץ: מס בריאות זה אצלם, זה לא אצלי.

חיים כץ: אני לא בוועדת כספים, מה שאצלי זה אצלי - - -

מיקי רוזנטל: אני דואג לכול.

מיקי רוזנטל: אני בשתי הוועדות, אתה יודע.

משה גפני: אבל עקרות הבית לא הולך לעבור.

חיים כץ: אבל בפנסיה שמה.

חיים כץ: אין לי שום כישורים להיות בשתי הוועדות, בקושי יש לי כישורים לוועדה הזאת.

חיים כץ: באמת.

מיקי רוזנטל: אבל אני לומד, לאט לאט.

<קריאה: אנחנו התבקשנו לכתוב את ה - - -

חיים כץ: אתם רוצים לעשות חמש דקות הפסקה מתודית?

<קובי אמסלם: לא, אני רוצה רגע - - -

חיים כץ: אתם רוצים להעלות את שר האוצר?

<קובי אמסלם: יש פה נציג של הביטוח הלאומי, הוא אולי יסביר טיפה עוד כמה רבדים ש - - -

חיים כץ: אמא שלי עליה השלום אמרה, יש שני סוגי אנשים, יש מסבירים ויש מצליחים.

חיים כץ: ברגע שהוא מתחיל להסביר סימן שנכשלנו.

חיים כץ: הוא צריך או להביא את המספרים והנתונים, או שאנחנו - - -

<קובי אמסלם: נחמן שי הסביר לנו לשתות מים ב-91', עשה מזה - - -

חיים כץ: עזוב אותך, אתה שולח אותי לשתות מים?

חיים כץ: אמרתי לך עם מי נפגשתי היום בבוקר.

מיקי רוזנטל: אבל אז עוד לא המצאת את התאגידים.

<קובי אמסלם: אבל הוא הסביר, מה אתה רוצה?

<קובי אמסלם: הוא הסביר.

<קובי אמסלם: ניצחנו על ההסברה, מה אתה רוצה?

חיים כץ: זה היה עוד לפני התאגידים.

משה גפני: מה קורה עכשיו, חיים?

משה גפני: שאני אדע.

מיקי רוזנטל: יש תכנית כבקשתך.

שמעון סולומון: לא, תראה, אם נציגי האוצר לא יתרגמו כל דבר לכסף כדי שנדע על מה מדובר באופן מדויק, אז יש בעיה.

חיים כץ: תשמע, הם באו אליי עכשיו ואמרו לי ' אתה רוצה שנציג לך איך נובע 40 מיליארד?', אמרתי 'לא, אנחנו לא צריכים 40 מיליארד, אנחנו מדברים עכשיו, לאור פנייתכם, על תרומה של העובדים', בטח גם חברי הכנסת והשופטים ותיכף הכול ייכנס.

משה גפני: באחוז הזה.

חיים כץ: פחות מאחוז.

משה גפני: כן, ה-0.9 משהו.

חיים כץ: אני רוצה שתבין מה שאתה לא מבין.

חיים כץ: הם לא משלמים, השכר שלהם לא נפגע, בסך הכול לא נותנים להם את מה שהם היו אמורים לקבל - - -

משה גפני: ב-1 ביולי.

חיים כץ: ואנחנו, מורידים לנו את מה שאנחנו מקבלים בפועל.

חיים כץ: זה לא שווה משהו?

חיים כץ: שווה.

משה גפני: לנושאי המשרה יורד מהשכר.

חיים כץ: נכון.

משה גפני: לעובדים, לא מוסיפים להם.

חיים כץ: נכון.

<נעה בן שבת: חלק.

<נעה בן שבת: אלה שבהסכם קיבוצי מוסיפים להם, ואלה ש - - -

משה גפני: לא, הוא צודק, לנו מורידים בשכר, 0.9 ומשהו.

משה גפני: אצל העובדים לא מורידים.

<נעה בן שבת: חלק מהעובדים.

<נעה בן שבת: מדובר על חלק מהעובדים.

<נעה בן שבת: חלק מהעובדים, פשוט דוחים להם הסכמי שכר שאמורים להיות משולמים, ואז לא מפחיתים, פשוט לא מעלים.

<נעה בן שבת: אבל יש חלק מהעובדים שמורידים להם מהשכר.

חיים כץ: אני באתי לפה וקבעתי פגישה, קיבלתי גם נזיפה כמעט, אמרו לי 'מה פתאום בכפר המכבייה?

חיים כץ: ' אמרתי, 'אתם רגילים להילטון, אנחנו צנועים'.

משה גפני: לא, שעשית את זה בכפר המכבייה, זה כדי שאני אוכל להיות גם בוועדת הכספים.

חיים כץ: זו הייתה הסיבה למנכ"ל הכנסת - - -

משה גפני: אז מה הולך להיות עכשיו?

מיקי רוזנטל: אנחנו מחכים להם, מחכים לתשובה.

<קובי אמסלם: בוא נשמע רגע לביטוח הלאומי, ברשות אדוני.

חיים כץ: הם מתדיינים ביניהם?

<נעה בן שבת: לא - - -

חיים כץ: אתה יודע לעשות לנו את זה?

<שלומי מור: אני יודע לומר מספר דברים שאני חושב שהם חשובים.

<שלומי מור: ראשית אני רוצה לומר שמה שבוטל, פגיעה באיזה שהוא עיקרון מאוד מאוד בסיסי שאומר שאת הגמלאות שלך אתה מקבל על בסיס שכר שבגינו שילמת דמי ביטוח.

<שלומי מור: זאת אומרת מקום שלא שילמת דמי ביטוח, השכר הזה לא אמור להיות בבסיס החישוב.

חיים כץ: אני רוצה להמשיך לשלם את דמי הביטוח.

חיים כץ: בפועל יש לי הסכם, אני רוצה לשלם את דמי הביטוח.

חיים כץ: זה שאתה לא רוצה לקחת, יש לי בעיה, אני עומד על זה לשלם את דמי הביטוח ולקבל את הגמלה לפי מה שאני משלם ולא רוצה לקבל שום דבר שלא מגיע לי.

חיים כץ: בוא נתחיל בזה.

<שלומי מור: בעבר היו הסדרים - - -

חיים כץ: לא מעניין, אני לא הייתי בתפקיד.

<שלומי מור: בסדר, אני רק נותן לאדוני פתרון.

<שלומי מור: בעבר היה הסדר שלפיו לא שולמו דמי הבראה וכן שולמו דמי ביטוח בגין דמי הבראה.

<שלומי מור: היה איזה הסכם כזה.

<שלומי מור: כרגע מה שמחזיק פה על השולחן זה שלא ישולם השכר ולא ישולמו בגינו דמי ביטוח ועדיין זה ייכנס לבסיס.

<שלומי מור: אולי באחוז זה לא נשמע הרבה, אבל כפי שאני מבין, כל סקטור יכול להגיע להסכם עצמאי.

<שלומי מור: לדוגמה רופאים, ששם מדובר - - -

חיים כץ: מה אתה רוצה להגיד?

חיים כץ: אני לא מבין מה שאתה רוצה להגיד.

<שלומי מור: אני רוצה לומר שמדובר לדוגמה ברופא, שחצי מדמי ההבראה שלו לא שולמו, כי זה הופחת, הוא גם לא משלם בגינם דמי ביטוח לאומי, זה אומר שלבסיס שלו ייכנס עוד אלפי שקלים של דמי הבראה שהוא לא קיבל והוא לא שילם בגינם דמי ביטוח לאומי.

חיים כץ: תקשיב, אני לא יודע מה זה שווה לך, אתה יכול להגיד לי מה זה שווה לך ואנחנו נכמת את זה.

<שלומי מור: אני לא יכול, אדוני, אני יכול להגיד לך שיש לי 10,000 תביעות חדשות לנפגעי עבודה - - -

חיים כץ: בבקשה, 10,000.

חיים כץ: אם חשבת שזה 30 איש, יש לו 10,000 איש ואנחנו צריכים להוריד להם את השכר.

<קריאה: לא כולם במגזר הציבורי.

<קריאה: המגזר הציבורי הוא חמישית מכוח העבודה במדינת ישראל.

חיים כץ: אז ל-2,000.

<קריאה: ולא כולם נכות, זה נפגעי עבודה 13 חודשים.

<שלומי מור: 20%.

<שלומי מור: אם המל"מ לא יכול לעשות את החישובים האלה, ביטוח לאומי לא יכול - - -

חיים כץ: תקשיב, אתה כנראה לא מבין מה אני מדבר, אני לא אפגע בשכר של עובד אחד, אני לא אפגע בבן אדם אחד, אחד, ואוריד את שכרו, עקב אי יכולתם הטכנית של המל"מ, של הביטוח הלאומי, של האוצר.

חיים כץ: לא אוריד שכר.

חיים כץ: לא יילך נכה אחד הביתה, נכה תאונת עבודה, ויגיד שבגללי הוא מקבל 10 שקלים פחות ממה שהוא היה מקבל.

חיים כץ: לא יהיה.

<יוסי כהן: אבל צריך להבחין בין נכה שזה דבר מתמשך לבין כל השאר שזה דברים זמניים.

חיים כץ: על כל השאר אתה מרוויח כסף?

חיים כץ: לא מפריע לי.

חיים כץ: תגיד לי כמה כסף אתה מרוויח ואיך אתה מחזיר לי.

חיים כץ: אני לא רוצה שיהיה לך יותר מדי.

<יוסי כהן: אני לא מרוויח, אני בסך הכול מנסה להביא לפתרון בעיה של גירעון בתקציב המדינה.

<יוסי כהן: אני לא מרוויח כלום.

חיים כץ: אני בסך הכול רוצה לדעת כמה אתה מקבל יותר.

חיים כץ: זה הכול.

חיים כץ: שים לי את המספרים על השולחן.

משה גפני: כמה זה האחוז הזה?

חיים כץ: לא.

חיים כץ: ההפרשה של האחוז זה 0.16, 0.15 מה - - - זה 16% מהמספר של האחוז.

משה גפני: אז מה אתה מבקש מהם עכשיו?

חיים כץ: את הסכום, אני רוצה לדעת כמה הוא מרוויח.

<קריאה: אנחנו לא מרוויחים כלום.

<קריאה: כל התכנית הזו - - -

<יוסי כהן: אנחנו נידרש לשלם גמלאות לשיעורים שהוא לא גבה בגינם דמי ביטוח, אזי זו הוצאה נוספת ומבחינתנו אוצר המדינה על פי סעיף 32 לחוק צריך לשפות אותם - - -

חיים כץ: אתה כנראה לא מבין מה שאני מדבר.

חיים כץ: אתה יושב רחוק וגפני מפריע בדיבורים, הוא כל הזמן מדבר, אז אתה לא שומע.

חיים כץ: אני אמרתי, אני לא רוצה שהביטוח הלאומי ישלם בגין תשלומים שהוא לא קיבל.

חיים כץ: לא רוצה.

חיים כץ: אני רוצה לשלם, זה הכול.

חיים כץ: זה מה שאמרתי.

חיים כץ: אני לא רוצה מהביטוח הלאומי כלום, לא מיליונים, לא מאות אלפים ולא אחד.

חיים כץ: אני רוצה לשלם לביטוח הלאומי עד האגורה האחרונה שאני צריך לשלם.

חיים כץ: זה העונש שלי, רוצה לתת לכם כסף.

חיים כץ: אתם אומרים לי 'וואלה, לא', זה מה שאתה אומר לי בביטוח הלאומי.

חיים כץ: אני אומר 'קח, לקחת פחות מדי, בוא קח עוד קצת'.

חיים כץ: אתמול הייתי בתאילנד, זה היה גם בסין, הלכתי למשא ומתן שם, כשסין הייתה סין, שאלתי אותו 'כמה עולה?

חיים כץ: ' רשם לי במחשב 80, עשיתי ככה, 'למה כל כך הרבה?' ורשמתי לו 100.

חיים כץ: אותו דבר איתך, אני רוצה לשלם לך, אתה מסביר לי כמה זה עולה לך.

חיים כץ: וואלה אני לא רוצה ממך כלום, קח כסף.

חיים כץ: עכשיו תגיד לי שאתה רוצה לקחת את הכסף, זה הכול.

<נעה בן שבת: אני מבינה, אדוני, שהבעיה, בעצם מדובר פה על אותו מודל של מה שהיה בדמי ההבראה, תשלום דמי ביטוח וגמלאות לביטוח לאומי.

<נעה בן שבת: לגבי שניהם זה לא נחשב - - - לגבי שניהם לא נחשבה ההפחתה.

חיים כץ: תגיד לי, איך הביטוח הלאומי יחשב את השכר הווירטואלי של הפנסיה, על ההפרשות הפנסיוניות?

<שלומי מור: < זו הבעיה.

<שלומי מור: כיוון שהסכום שעליו היה אמור להתבסס החישוב הוא משתנה אצל כל עובד ועובד.

<שלומי מור: לכאורה אנחנו צריכים לבדוק באופן פרטני כל עובד ועובד וזה ממש - - - >

חיים כץ: אתה יכול להגיד לי כמה כסף - - -

<קובי אמסלם: אני אגיד לך, אנחנו עשינו את החישובים.

<קובי אמסלם: בשעתו עשינו לקראת גיבוש ההסכם עם ההסתדרות, הערכנו את זה בערך ב-100 מיליון שקלים בשנה תוספת עלות, אם ישולמו כל הקצבאות שאתה מדבר עליהן, מעבר למה שהתחייבנו לשלם, מה שאומר שזה בערך מביא 150 מיליון שקל לכל התקופה, ואם מוסיפים על זה מס מעסיקים אז זה מעלה את זה לאזור ה-200 מיליון שקלים, מה שאומר שזה מפחית משמעותית את הבסיס שהפחתת אי תשלום שכר תופיע במקרה של הסכם שהחוק הקיים - - -

חיים כץ: תקשיב, אני לא יודע מה סיכמת עם ההסתדרות.

<קובי אמסלם: מה שיש בהסכם.

חיים כץ: אבל אני, בעוונותיי הרבים, ישבתי על הסכמים של השולחן העגול, מעסיקים, ממשלה, הסתדרות.

חיים כץ: זה היה חוק לאכיפת דיני עבודה, וקיבלתי שם בושה של חוק.

חיים כץ: מחורר לגמרי, לא מסודר, עם 217,941 פרצות.

חיים כץ: ישבנו שנתיים ותיקנו את החוק.

חיים כץ: מה לעשות שאתם וההסתדרות באמצע הלילה, לא שאין לכם את היכולות ולא שאתם לא מוכשרים, אתם מוכשרים ויש לכם יכולות, אבל אתם ממהרים.

חיים כץ: וכשאתם ממהרים אתם עושים באגים ואנחנו לא רוצים שמחקיקה שתצא מאיתנו אף אחד, אבל אף אחד, ייצא ניזוק, אנחנו רוצים לשלם, אנחנו לא רוצים להרוויח את הכסף.

חיים כץ: שיהיה לך ברור, אני לא בא ואני לא רוצה לצמצם את החוק, אני לא רוצה - - -

<קובי אמסלם: צריך למצוא לזה מקורות אלטרנטיביים.

חיים כץ: מה מקורות?

חיים כץ: אתה מקבל ממני כסף.

חיים כץ: תקשיב, אני לא רוצה שתוריד לי במחיר, אני רוצה לשלם ושהמעסיק ישלם, אתה תיקח את הכסף.

חיים כץ: תשמע, זה הזוי מה שקורה פה.

חיים כץ: אני אומר שאני רוצה לשלם ו - - -

מיקי רוזנטל: אתה יכול לגבות וירטואלית על מלוא הסכום, פחות ההפחתה של ה-9 מס דה דה דאם, ואז תשלם - - - כאילו אתם יכולים לעשות את זה, מה הבעיה?

מיקי רוזנטל: כאילו הכסף מתקבל ובעצם בפועל אתם משאירים את האנשים מבוטחים.

מיקי רוזנטל: מה הבעיה?

מיקי רוזנטל: בסכום המלא.

מיקי רוזנטל: אין לכם בעיה, אתם לא ניזוקים בכלל.

חיים כץ: אתה תחליף אותי בינתיים.

חיים כץ: אסי, אני יכול לצאת איתך רגע?

מיקי רוזנטל: אתה רוצה שנעבור לסעיף חדש?

חיים כץ: לא, לא, צריך למצוא פתרון.

חיים כץ: תן להם לחשוב.

חיים כץ: חילופי יו"ר – היו"ר ח"כ מיקי רוזנטל

מיקי רוזנטל: הם ייצאו.

מיקי רוזנטל: אתם יכולים לדבר עכשיו, מה שאתם רוצים.

מיקי רוזנטל: אתם רוצים הפסקה?

מיקי רוזנטל: אתם רוצים להקריא בינתיים את החוק?

מיקי רוזנטל: להקריא עד שהם יסיימו, בשביל לחסוך זמן.

מיקי רוזנטל: לא, אתם רוצים הפסקה?

מיקי רוזנטל: מה שתחליטו.

מיקי רוזנטל: עשר דקות הפסקה.

מיקי רוזנטל: בבקשה, יצאנו לעשר דקות הפסקה.

חיים כץ: אוקי, צהריים טובים.

חיים כץ: אנחנו ממשיכים, עדיין צהריים.

חיים כץ: עדיין י"ט בתמוז, ה-27 ביוני 2013 ואני מתכבד להמשיך את ישיבת ועדת העבודה, הרווחה והבריאות.

חיים כץ: אנחנו נלך לקראתכם.

חיים כץ: תרשמו בפרוטוקול, אנחנו נלך לקראתכם.

חיים כץ: בכל התופעות ארוכות הטווח, קרי נכות, יהיה שכר וירטואלי של ביטוח לאומי, בשאר התופעות קצרות הטווח אנחנו נספוג את זה.

חיים כץ: הבנת, ביטוח לאומי?

<שלומי מור: אדוני מדבר רק על נפגעי עבודה?

חיים כץ: יש, אתה יודע, עוד ארוכות טווח שאני לא יודע?

חיים כץ: כל ארוכות הטווח, אם במידה שאתה יודע שיש משהו שיש עליו השפעה כללית לכל החיים, כל מה שיש השפעה מעבר ל-18 חודש, 18 חודש זה ה - - - אם יש חופשת לידה, זה בדרך כלל, בינתיים, עד שמיכל תחוקק, פחות מ-18 חודש, אחרי שהיא תחוקק אולי יהיה יותר מ-18 חודש.

מיכל בירן: צריך להיות לסוף ימיה של הממשלה.

חיים כץ: כל מה שהוא קצר אנחנו בולעים, אבל תרשמו לכם שאנחנו בולעים.

חיים כץ: כל מה שארוך טווח, אתם סופגים את זה.

חיים כץ: תצהיר לפרוטוקול.

חיים כץ: יכול להיות שאנחנו לא יודעים ואני רוצה שתצהיר לפרוטוקול, שיהיה רשום, ביטוח לאומי.

<שלומי מור: אני רוצה להבין, האוצר במקביל מכוח סעיף 32 ישפה את הביטוח הלאומי על התקבולים שלא שולמו ב - - -

חיים כץ: שישולמו.

<שלומי מור: שישולמו.

חיים כץ: כן.

<שלומי מור: ושלא שולמו בגינם דמי ביטוח?

<שלומי מור: זה ההסדר?

חיים כץ: אה, אתה לא רוצה שישלמו דמי ביטוח?

חיים כץ: אני רוצה לשלם.

חיים כץ: אז הנה האוצר, קובי.

<שלומי מור: מכל דמי הביטוח משולם רק הרכיב בגין נפגעי עבודה?

חיים כץ: כל מה שהוא לטווח ארוך מעבר ל-18 חודש.

<קובי אמסלם: הנכות.

<נעה בן שבת: אתה שואל אם משלמים רק דמי הביטוח על הגמלאות או שמשלמים גמלאות ללא דמי ביטוח?

<קובי אמסלם: ללא דמי ביטוח.

<נעה בן שבת: משולמות גמלאות ללא דמי ביטוח והאוצר ישפה ו - - -

<קובי אמסלם: אוצר והביטוח הלאומי - - -

<יוסי כהן: הם יבואו בדברים - - -

חיים כץ: מה זה יבואו בדברים?

<קובי אמסלם: לא, זה - - -

<יוסי כהן: זה יהיה בין האוצר לבין הביטוח הלאומי.

חיים כץ: האוצר, הביטוח הלאומי, האוצר אחראים שזה ישופה, הם לא יבואו בדברים.

חיים כץ: אם הם יבואו בדברים, עשיתם לי את ההצהרה, מה זה בדברים?

חיים כץ: עד היום שלוש שנים לא - - - מה זה יבואו בדברים?

חיים כץ: יבואו בדברים.

<נעה בן שבת: אז זו ההצהרה שלך?

חיים כץ: אני מחכה לשמוע הצהרה, מר קובי אמסלם, הממונה על השכר.

חיים כץ: תצהיר לפרוטוקול שאתם נושאים באחריות הזאת.

<קובי אמסלם: הביטוח הלאומי ומשרד האוצר נושאים באחריות וזה נסגר מראש.

<קובי אמסלם: הדברים האלה, אם יהיו בעיות, נחזור אליך.

חיים כץ: לא, לא תחזרו אליי, לא.

חיים כץ: תקשיב, אני רוצה שתהיה פה הצהרה שלך לפרוטוקול כממונה על השכר, שלא יהיה נפגע אחד בגלל החוק הזה בתאונות עבודה שיקבל פחות ממה שמגיע לו אם הוא היה משלם מלא.

<קובי אמסלם: כן.

<קובי אמסלם: בסדר.

חיים כץ: לא, אל תגיד לי בסדר.

חיים כץ: זה מה שאתה צריך להצהיר לפרוטוקול, שאני אמשיך.

חיים כץ: אם לא, אני לא אעשה פה, אני כבר - - -

<קובי אמסלם: זה הביטוח הלאומי כבר נתן הצהרה.

חיים כץ: תקשיב, אבל הוא עובד אצלך.

חיים כץ: למה אתם מתחכמים?

מיקי רוזנטל: אתם רוצים שנלך הביתה?

מיקי רוזנטל: אז תגידו מה שצריך ונגמור ונמשיך.

<קובי אמסלם: נפגעי עבודה לא ייפגעו בגלל החוק הזה.

חיים כץ: ויקבלו כמו - - - ?

חיים כץ: שיצהיר לפרוטוקול, מה הסיפור?

<נעה בן שבת: שזה בעצם בתוך ה - - -

חיים כץ: לא בעצם, בפועל.

<נעה בן שבת: בפועל, הסכומים, שלא יובא בחשבון הפחתת 1%, גם בעניין הגמלאות שמשולמות על פי פרק ה' לחוק הביטוח הלאומי דהיינו גמלאות על פי פרק נפגעי עבודה.

<נעה בן שבת: אבל רק לעניין הגמלאות, לא יהיה - - - של דמי ביטוח, דמי הביטוח ישולמו מההפחתה של ה-1%, פחות מ-1%, לפי השכר בפועל, והגמלאות יחושבו לפי השכר שהיה אמור להיות משולם.

<ענבל רונן: נעה, סימן ה' עם סימן ח', אלה ההגדרות לתשלומים חד פעמיים - - -

<נעה בן שבת: סימן ה' וסימן ח', והאוצר ישפה את הביטוח הלאומי - - -

חיים כץ: לפרוטוקול, מי גברתי?

<אלכס קזנוב: אלכס קזנוב מאגף התקציבים.

<אלכס קזנוב: ככל שיועבר הסכום, הסכום יועבר - - -

חיים כץ: לא שמעתי מה שאת אומרת.

<אלכס קזנוב: הנושאים בנטל הביטוח הלאומי הם העובד והמעביד ביחד, לכן כל סכום שיועבר יהיה על חשבון העובד והמעביד, שניהם בהתאם למדרגות ה - - -

<נעה בן שבת: מה זאת אומרת?

<נעה בן שבת: האוצר, והשיפוי של האוצר?

<נעה בן שבת: הרי אנחנו מדברים על מצב שבו אנחנו לא רוצים לחייב, לא את העובד ולא את המעביד, בחלק של דמי הביטוח.

<נעה בן שבת: אנחנו אומרים שדמי הביטוח לא ישולמו לפי הסכום שמשולם בפועל ולא לפי הסכום הווירטואלי.

<אלכס קזנוב: המשמעות היא - - -

חיים כץ: את מדברת ואני לא שומע אותם.

חיים כץ: את רוצה לסכם איתם?

חיים כץ: את רוצה מחדש?

חיים כץ: אתם רוצים לסכם מחדש?

חיים כץ: אני מבין שיש לכם בעיה.

מיקי רוזנטל: אני רוצה הצעת חוק מסודרת.

חיים כץ: הם רגילים שבאים ומורחים ומפטפטים.

חיים כץ: הם לא רגילים, מה אני אעשה?

חיים כץ: אם אני לא רואה שהוא לוקח את כל מה שנאמר, כל מה ש - - -

<נעה בן שבת: אני לא הבנתי פה את הבעיה שיש.

<נעה בן שבת: אני חושבת שהדברים ברורים, אנחנו בעצם מדברים על מודל שהוא שילוב, בעצם אנחנו מדברים על כך שמדובר רק על גמלאות לפי סימן ה' וסימן ח' לפרק ה'.

<נעה בן שבת: רק הגמלאות, זאת אומרת דמי הביטוח לא משולמים, לא מחלק העובד ולא מחלק המעביד, ודמי הביטוח לא משולמים בלי ההסדר בין האוצר לבין הביטוח הלאומי לשיפוי החלק הזה.

<נעה בן שבת: הנושא של ההסכם לשיפוי לא נמצא בחקיקה, אבל זה מה שאנחנו מדברים עליו, נכון?

<שלומי מור: בעצם השינוי שאירע פה הוא שדמי פגיעה, אותה קצבה שמשולמת לעובדים, דמים שמשולמים ב-13 השבועות הראשונים בלבד ישולמו לפי השכר האמיתי, אבל מענקים וקצבאות ארוכות מועד וקצבאות לתלויים ישולמו על פי השכר הפיקטיבי, נקרא לזה.

<נעה בן שבת: נכון, ויש בזה גם היגיון.

חיים כץ: לא פיקטיבי, על פי השכר ש - - -

מיקי רוזנטל: הווירטואלי.

מיקי רוזנטל: אל תכניס לפה מושגים חדשים עכשיו.

<שלומי מור: לפי השכר הווירטואלי.

<שלומי מור: אני חוזר על שני הדברים שאמרתי קודם, אחד, שהביטוח הלאומי יתקשה מאוד לחשב את השכר הזה ואנחנו צריכים לדעת שמל"מ יוכל לעשות את זה.

<שלומי מור: ושתיים - - -

חיים כץ: כמה זמן אתה צריך בשביל לדעת את זה?

<שלומי מור: אני הייתי רוצה שהמל"מ יעשה את זה.

חיים כץ: כמה זמן אתה צריך בשביל לדעת אם המל"מ יודע לעשות את זה?

<שלומי מור: כבר בדקתי באוצר יותר מהר מ - - -

חיים כץ: יותר מהר?

חיים כץ: כמה זמן הפסקה אתה צריך בדיון?

<אלכס קזנוב: במסגרת המגעים אנחנו נקבע את הכללים להתחשבנות - - -

חיים כץ: כמה זמן אתה צריך הפסקה בדיון בשביל לדעת את זה?

<יוסי כהן: אני דיברתי עם המל"מ, הם אומרים שזה דבר אפשרי, אבל מסובך.

<יוסי כהן: הם לא אוהבים את זה.

חיים כץ: מי לא אוהב?

<יוסי כהן: המל"מ.

חיים כץ: המל"מ עובד אצלך?

חיים כץ: תקשיב לי, יוסי.

<יוסי כהן: יש פעמים שאני עובד אצלו - - -

חיים כץ: אתה משלם לו כסף או שהוא עובד בחינם?

<יוסי כהן: - - - כי המערכות מסובכות.

חיים כץ: תגיד לי, אני לא מבין עברית, המל"מ עובד בחינם אצלך או שאתה משלם לו מפעם לפעם?

<יוסי כהן: הוא עובד בתשלום, אבל יש לו מגבלות.

חיים כץ: והוא לא אוהב את זה?

חיים כץ: גם אני לא אוהב שאתה מוריד לי 1%.

חיים כץ: נראה לי שאני אוהב שאתה מוריד לי 1%?

<יוסי כהן: הוא לא אוהב, כי הוא אומר ששנה וחצי אין התאמה בין הדוחות למס, הדוחות לביטוח לאומי והדוחות למס בריאות וזה מסבך את כולם.

<יוסי כהן: בכל אופן, מבחינת ביטוח לאומי, בלאו הכי אתם צריכים תיאום עם המל"מ ואנחנו נהיה מעורבים בזה.

חיים כץ: תקשיב, אני מכיר אתכם.

חיים כץ: היום היה לי דיון בבוקר עם צה"ל, אני הארכתי להם את גיל הפרישה בשלוש שנים.

חיים כץ: הייתה התחייבות של האוצר, אני מדבר לפרוטוקול, לעשות מבנה שכר חדש, בגלל שהאריכו את התקופה.

חיים כץ: יש כאלה שהאריכו להם בחמש שנים.

חיים כץ: תוך שלושה חודשים אמרו שיחזרו אליי עם מבנה שכר חדש לצה"ל.

חיים כץ: עד היום אין.

חיים כץ: היום מפטרים מצה"ל אנשים בני 40, בלי שתהיה להם פנסיה, היום.

חיים כץ: היום, בשביל שיחתמו עם צה"ל הסכם מבקשים שצה"ל יחתום על זה שזה לא יחול על גופים אחרים.

חיים כץ: מה זה הדבר הזה בכלל?

חיים כץ: ואתה אומר לי נדבר/לא נדבר?

חיים כץ: אני רוצה דבר מוחלט, לא הולך, לא קונה מכם שום דבר - - -

<יוסי כהן: מה שביקשת יבוצע, אמרנו.

חיים כץ: מה זה אמרנו?

<יוסי כהן: אמרנו שלעניין פרק ה' ולעניין - - -

חיים כץ: תקשיב טוב.

חיים כץ: קובי, אתה הבוס שלו?

<יוסי כהן: העניין הוסדר.

חיים כץ: אתה הבוס שלו?

חיים כץ: אתה עורך דין?

חיים כץ: אתה עורך דין.

חיים כץ: נעה תכתוב עכשיו ואתה תודיע לפרוטוקול וזה ייכנס לחוק, כחלק מהחוק.

חיים כץ: אנחנו לא נישאר במצב שאנשים ייפגעו ולא יקבלו כסף, אני מדבר איתך על ארוכות הטווח, וואלה, בגללכם, תאמין לי, קשה לי, אבל אני סופג את קצרי הטווח.

<יוסי כהן: בסדר, מקובל.

חיים כץ: תעשו את זה.

<נעה בן שבת: בסדר, נגיע אחרי זה לסעיף - - -

חיים כץ: אוקיי.

חיים כץ: עכשיו אנחנו רוצים להיכנס להקראה של החוק.

חיים כץ: יש לך מישהו שרוצה להגיד משהו?

<שלומי מור: כן.

<שלומי מור: אני רוצה להגיד את הדבר השני.

<שלומי מור: הדבר הראשון היה שהמל"מ יעשה את זה - - -

חיים כץ: לא מעניין אותי מי יעשה את זה.

<שלומי מור: אבל, אדוני, אותי מעניין, כי אנחנו - - -

חיים כץ: אתה עובד אצלי או אצל האוצר?

<שלומי מור: אני עובד אצל מדינת ישראל.

חיים כץ: אבל מי במדינת ישראל, האוצר או - - -

<שלומי מור: המוסד לביטוח לאומי, ואם אני אצטרך שרואה חשבון יבחן תלוש-תלוש כדי להוסיף 1% רק לרכיבים שמופיעים פה, זה יהיה בלתי אפשרי לטפל בזה.

חיים כץ: תודה רבה.

חיים כץ: הישיבה נעולה.

חיים כץ: זה הכול.

מיקי רוזנטל: היו לכם עשר דקות, אתם לא יכולים לדבר ביניכם ולסגור עניין?

מיקי רוזנטל: כדאי לכם עכשיו להגיד שאתם עושים את זה או - - -

<קריאה: אנחנו מתואמים ב - - -

מיקי רוזנטל: לא - - -

<קריאה: אנחנו מתואמים עם מנכ"ל הביטוח הלאומי.

מיקי רוזנטל: לא יודע, אתם בינתיים דופקים את עצמכם.

<קריאה: אבל אנחנו מתואמים עם מנכ"ל הביטוח הלאומי.

חיים כץ: היום יום חמישי בשבוע, צהריים טובים, י"ט בתמוז, 27 ביוני 2013, אני מתכבד לחדש את ישיבת ועדת העבודה, הרווחה והבריאות.

חיים כץ: אני מקווה שלא נצטרך להפסיק אותה עוד פעם בגלל אי התאמות בין המשרדים השונים של ממשלת ישראל, של הריבון.

חיים כץ: אני מקווה שבתוך הממשלה יידעו יד ימין מה יד שמאל רוצה לעשות, ושיהיה שילוב גם עם הרגליים, שלא הידיים יילכו לכיוון אחד והרגליים יילכו לכיוון אחר.

חיים כץ: אנחנו נמשיך לדון בהצעת החוק להשתתפותם של העובדים, נושאי משרה ובעלי תפקיד אחרים בשירות הציבורי בצעדים - - - אחרי שליבנו את אותן הבעיות, הייתי רוצה לשמוע מנציגי האוצר למה צריך את החוק, את מהות החוק.

<קובי אמסלם: מהותו של החוק – החוק הזה נולד מהבנה שהגירעון התקציבי שנוצר במהלך השנתיים שחלפו מאז התקציב האחרון שהונח על שולחן הכנסת, שאגב הוצג אתמול לפני הוועדה בעניין המיסים, איך הגענו לגירעון, מה המצב התקציבי בהקשר הזה - - -

חיים כץ: באיזה ועדה?

<קריאה: הוועדה הזו.

<קריאה: הוועדה אתמול דנה בטיפול בנושא המיסוי וה - - -

חיים כץ: אבל לא הוצג איך הגעתם לגירעון.

<קובי אמסלם: לא, איך הוא הגיע, זו שאלה למקומות אחרים, אבל השאלה מהו הגירעון כשלעצמו.

חיים כץ: אולי ועדת כספים?

<קובי אמסלם: בהתחשב בכך ולאחר הבחירות לכנסת והרכבת הממשלה בא שר האוצר בדברים עם יושב ראש ההסתדרות ולאחר משא ומתן הוסכם על דחיית הפעימה שהייתה אמורה להשתלם לעובדים במגזר הציבורי שחל עליהם הסכם המסגרת, כמו שאדוני ציין קודם לכן.

<קובי אמסלם: בד בבד הושג גם הסכם שהעקרונות שלו מאוד דומים, רק שהוא מתכוון למקורות אחרים, עם הסתדרות הרופאים, ואנחנו בתהליכי משא ומתן מתקדמים עם כל יתר ארגוני העובדים שמחכים לראות לאן זה מתקדם.

<קובי אמסלם: החוק עצמו מציג את אותה הפחתה, אותה הקפאה, את השווי הכלכלי שלה, שזה 0.9324, זה ה-1% שהיה אמור להיות משולם מהשכר המוקפא בעקבותיו והמטרה היא להחיל את זה על כל עובדי המגזר הציבורי ובהתאם גם לגבי הצעת החוק השנייה, לגבי נושאי משרה ברשויות השלטון.

<קובי אמסלם: מדובר בהצעה שהיא מידתית מאוד, הפגיעה שלה היא מינימלית, בסך הכול בשיעור של דחייה של 1%.

<קובי אמסלם: בעבר, אדוני בוודאי יודע, היו מקרים קשים יותר של הפחתה של דמי הבראה, ב-2003 הייתה הפחתה מדורגת בשיעורים גבוהים יותר מהשכר עקב המצב הכלכלי, כאן מדובר על הצעה מאוד מאוד מינורית, כדי לצמצם את הפגיעה.

חיים כץ: תציין את זה שלא ייפגע השכר, ההפרשות, ושלא ייפגע כל העתיד של ההצעה הזאת בניגוד לעבר.

חיים כץ: הכסף יעבור לאוצר, בעבר הוא היה נשאר במפעלים וזה היה תורם לצמיחה ולעידוד, הפעם זה בא לעודד את פקידי האוצר.

<קובי אמסלם: הצעת החוק כוללת הוראה שהכסף שייחסך, במקום שישולם לשכר,צ יועבר לתקציב המדינה, בין על ידי החלטה של השתתפות ובין כאלה שיעבירו במישרין כסף לתקציב המדינה.

חיים כץ: יחד עם זה, על מנת לא לפגוע בפנסיות של האנשים, ההפרשות יהיו כאילו השכר הוא וירטואלי על כל גובה השכר שהיה אמור להיות משולם, כך שכל התכניות ארוכות הטווח, כולל נכים שייפגעו בתאונות עבודה, יקבלו לפי השכר שהיה אמור להיות משולם ב-1 ביולי וימשיך להיות משולם בעוד 18 חודש.

<קובי אמסלם: החל מ-1 בינואר 2015.

<נעה בן שבת: אתה רוצה להתייחס גם לפורשים, לפנסיונרים הקיימים ו - - -

<אסי מסינג: גמלאים בפנסיה התקציבית לא נפגעים.

<קובי אמסלם: לא נפגעים גמלאים בפנסיה תקציבית.

<קובי אמסלם: אין פגיעה בגמלאים.

חיים כץ: אין פגיעה בגמלאים, לא רק בפנסיה תקציבית.

<קובי אמסלם: לא, בצוברת, זה לא קשור אלינו.

חיים כץ: אני לא מבין, אתם מדברים ביחד, וגם זה לא רשום בפרוטוקול.

<אסי מסינג: דובר בהקשר הזה, בהקשר של גמלאים, הכוונה היא למי שבתוך התקופה הזאת ייצא לקצבה, כשממילא הגמלאים במגזר הציבורי - - -

חיים כץ: דהיינו בעברית מי שייצא לגמלה ייצא לגמלה כאילו השכר שלו גבוה ב - - -

<נעה בן שבת: כרגע בגמלאים שעדיין צמודים לשכר כמו שב"כ ומוסד, מה קורה איתם?

<נעה בן שבת: גם לא נפגעים?

<אסי מסינג: גמלאים שמוצמדים לא, מדובר אך ורק במגזר הציבורי השירותים.

<נעה בן שבת: בסדר, אז זה ישפיע עליהם?

<נעה בן שבת: ההפחתה תשפיע עליהם או לא?

<אסי מסינג: ההפחתה לא תשפיע עליהם.

חיים כץ: אי לכך אחרי שהובהרו פה כמה דברים, אנחנו נעבור להקראה.

<נעה בן שבת: (מקריאה): "הצעת חוק להשתתפותם של העובדים בשירות הציבורי, בצעדים לייצוב המצב הפיסקאלי במדינה במהלך השנים 2013 ו-2014 (הוראת שעה), התשע"ג-2013.

<נעה בן שבת: "מטרה.

<נעה בן שבת: 1.

<נעה בן שבת: מטרתו של חוק זה היא להביא להשתתפותם של עובדים בשירות הציבורי, בצעדים שנועדו לייצוב המצב הפיסקאלי במדינה במהלך השנים 2013 ו-2014.

<נעה בן שבת: "הגדרות.

<נעה בן שבת: 2.

<נעה בן שבת: בחוק זה – " "הבסיס הקובע" – משכורת למעט כל אחד מאלה: "(1) תשלומים שאינם משולמים על בסיס חודשי, שבועי או יומי ואינם מחושבים על בסיס רכיבי שכר אחרים; "(2) דמי הבראה וקצובת ביגוד או תשלומים אחרים הדומים להם במהותם, אף אם כינויים שונה; "(3) החזר הוצאות; "(4) גילום חלק מהמס החל על העובד אשר משולם בידי המעביד; "(5) השלמת שכר עד לשכר מינימום כהגדרתו בחוק שכר מינימום.

<נעה בן שבת: " "הסכם" – הסכם קיבוצי, צו הרחבה כמשמעותו בחוק הסכמים קיבוציים, הסדר קיבוצי הוראת מינהל או חוזה עבודה אישי לרבות חוזה מיוחד לפי סעיף 40 לחוק שירות המדינה (מינויים), התשי"ט-1959.

<נעה בן שבת: " "הסכם קיבוצי" – הסכם קיבוצי כללי או הסכם קיבוצי מיוחד כמשמעותם בחוק הסכמים קיבוציים; " "חוק יסודות התקציב" – חוק יסודות התקציב, התשמ"ה-1985; " "חוק קופות גמל" – חוק הפיקוח על שירותים פיננסיים (קופות גמל), התשס"ה-2005; " "חוק שירותי הדת היהודיים" – חוק שירותי הדת היהודיים (נוסח משולב), התשל"א-1971; " "חוק שכר מינימום" – חוק שכר מינימום, התשמ"ז-1987; " "מבטח" – כהגדרתו בחוק הפיקוח על שירותים פיננסיים (ביטוח), התשמ"א-1981; " "מוסד חינוך" – כל אחד מאלה: "(1) מוסד חינוך כהגדרתו בחוק לימוד חובה, התש"ט-1949; "(2) בית ספר שחלה עליו חובת רישוי לפי הוראות חוק פיקוח על בתי ספר, התשכ"ט-1969; "(3) מוסד להכשרת עובדי חינוך, בין שהוא מוכר לפי סעיף 9 לחוק המועצה להשכלה גבוהה, התשי"ח-1958, ובין שהוא בעל היתר לפי סעיף 21א לחוק האמור, ובין שאינו אחד מאלה; " "מעביד" – כל אחד מאלה: "(1) המדינה; "(2) גוף מתוקצב כהגדרתו בסעיף 21 לחוק יסודות התקציב; "(3) גוף נתמך כהגדרתו בסעיף 32 לחוק יסודות התקציב; "(4) תאגיד בריאות כהגדרתו בסעיף 21 לחוק יסודות התקציב; "(5) מוסד חינוך שהממשלה משתתפת בתקציבו, במישרין או בעקיפין; " "משכורת" – הכנסת עבודה כמשמעותה בסעיף 2(2) לפקודת מס הכנסה, שניתנת בכסף; אנחנו מגדירים נושא משרה כאן רק כדי שנוכל אחר כך להתייחס, למעט מי עובד שמשכורתו נקבעת לפי משכורתו של נושא משרה.

<נעה בן שבת: רק לצורך כך זה מוגדר.

<נעה בן שבת: " "נושא משרה" – כל אחד מאלה: "(1) כל אחד מהמנויים בתוספת לחוק גמלאות לנושאי משרה ברשויות השלטון, התשכ"ט-1969; "(2) ראש רשות כהגדרתו בחוק גמלאות לראש רשות; "(3) ראש מועצה דתית אשר חל עליו חוק גמלאות לראש רשות, לפי הוראות סעיף 14 לחוק שירותי הדת היהודיים; "(4) רב עיר כמשמעותו בסעיף 15(א)(2) לחוק שירותי הדת היהודיים; " "סכום החיסכון" – סכום ההוצאה שהייתה משולמת בקשר למשכורת אילולא הוראות חוק זה ותשלומה נחסך בשל הוראות חוק זה, לרבות הוצאה שבה היה מחויב המעביד בשל תשלום משכורת לעובד אילולא הוראות חוק זה;".

<נעה בן שבת: אנחנו מדברים פה גם לתשלומים עצמם שנחסכו עקב הוראות החוק, אבל גם ההוצאות הנלוות להן, למשל דמי ביטוח, סכומים נוספים כאלה.

חיים כץ: מה זה כאלה?

<נעה בן שבת: סכומים נוספים מעין אלה, כמו למשל דמי ביטוח - - -

חיים כץ: דמי ביטוח אמרת, מה עוד?

<קובי אמסלם: מס שכר.

חיים כץ: חבר'ה, אתם לא נכנסים להכללות אם אין תכנים.

חיים כץ: אוקיי.

<נעה בן שבת: (מקריאה): " "עובד" – מי שמלאו לו שמונה עשרה שנים המועסק על ידי מעביד ולמעט מי שמשכורתו, כולה או חלקה, נקבעת לפי משכורת של נושא משרה; לעניין מעביד שהוא מוסד חינוך כאמור בפסקה (5) להגדרה 'מעביד', עובד חינוך או עובד שירות".

<נעה בן שבת: זאת אומרת אנחנו ממעטים מהגדרת עובד את מי שמשכורתו כולה או חלקה נקבעת לפי משכורת של נושא משרה, ההצעה שפוצלה לעניין נושאי המשרה.

<נעה בן שבת: " "עובד חינוך" – מי שמועסק במוסד חינוך ועיקר עיסוקו בו הוא בהוראה או בחינוך וכן מי שעוסק בפיקוח על הוראה או חינוך; " "עובד שירות" – מי שמועסק במוסד חינוך ואינו עובד חינוך"; " "פנסיה תקציבית" - תשלומים המשולמים מדי חודש בחודשו באופן רציף, לפי דין או הסכם, מאוצר המדינה, או מקופת המעביד למי שפרש מעבודתו או מכהונתו, לפי העניין, במשך כל ימי חייו, ולאחר מותו – לשארו; " "קופת גמל לקצבה", "קרן השתלמות" – כהגדרתן בחוק קופות גמל; " "התקופה הקובעת" – התקופה שמיום כ"ג בתמוז התשע"ג (1 ביולי 2013) עד יום ט' בטבת התשע"ה (31 בדצמבר 2014); " "תשלומי גישור" – תשלומים המשולמים מדי חודש בחודשו באופן רצוף, לפי הסכם, מקופת המעביד, מקופת גמל לקצבה או ממבטח, למי שפרש מעבודתו, בעד התקופה שבין מועד פרישתו עד המועד שבו הוא זכאי לפי דין או הסכם לתשלומי קצבה מקופת גמל לקצבה".

<נעה בן שבת: באות פה ההגדרות של פנסיה תקציבית ותשלומי גישור, למשל, מאחר שיש תשלומים שלגביהם לא מובאת בחשבון אותה הפחתה.

<אסי מסינג: אין היום תשלומי גישור לפי דין ורצינו ל - - -

<נעה בן שבת: לא, עד המועד שבו הוא יהיה זכאי לפי דין או הסכם.

<אסי מסינג: הקצבה היא תקנון, לא לפי דין.

<נעה בן שבת: עד שהוא יהיה זכאי לפי דין או הסכם לקצבה.

<אסי מסינג: אבל הקצבה היא מהתקנון.

<קריאה: לכן אין צורך בקבוצות האלה.

<נעה בן שבת: (מקריאה): "דחיית מועד הזכאות להעלאה במשכורת או הפחתת משכורת לפי הסכם קיבוצי מאושר.

<נעה בן שבת: 3.

<נעה בן שבת: בתקופה הקובעת או בעדה יידחה מועד הזכאות של עובד להעלאה במשכורתו או שתופחת משכורתו של עובד, בהתאם להוראות שנקבעו בהסכם הקיבוצי החל על העובד או בהסכם קיבוצי אשר משכורתו של העובד נקבעת לפיו, אשר אושר לעניין חוק זה בידי שר האוצר (בחוק זה – הסכם קיבוצי מאושר); בהסכם קיבוצי מאושר יכול שתיקבע דחיית מועד הזכאות של עובד להעלאה במשכורתו או הפחתת משכורתו לתקופה נוספת שתיקבע בהסכם".

<נעה בן שבת: זה בעצם הסעיף שמתייחס לאותם מקרים שיש הסכם קיבוצי, וגם מקרים שיהיה הסכם קיבוצי בעתיד בתקופה הזאת שייכנס להפחתות במהלך התקופה, נכון?

<נעה בן שבת: זאת אומרת גם הסכם קיבוצי שלא נקבע עדיין.

<ארז אנצויג: יש אפשרות שהסכמים מכוח אותו סעיף ייחתמו גם לאחר ה-1 ביולי והם ייחשבו הסכמים מאושרים ל - - -

חיים כץ: אתם מדברים על 1% רטרואקטיבית, או שתזוז ל-18 חודש קדימה.

<ארז אנצויג: תלוי מתי ההסכם ייחתם.

<ארז אנצויג: אם הוא ייחתם בדצמבר, הפחתה שכבר תיעשה - - -

חיים כץ: חצי שנה עברה.

<ארז אנצויג: אז עד דצמבר תהיה הפחתה מכוח בררת המחדל.

<ארז אנצויג: תהיה הפחתה מיולי וקדימה, מדצמבר לפי ההסכם.

<ארז אנצויג: כי ביולי זה אם יהיה הסכם - - -

חיים כץ: זאת אומרת אתה מבין שיש לאלה שעוד לא נחתם הסכם הפחתה מהשכר ולהם יש דחיית שכר.

חיים כץ: אתה מבין את מהות העניין.

חיים כץ: לא, רק שתגיד לי שאתה מבין, אם אתה מבין זה בסדר.

חיים כץ: אתה מבין, אז למה אתה מפחד להגיד?

<קובי אמסלם: אני אסביר.

<קובי אמסלם: יש כאלה שיש להם פעימה עתידית כמו - - -

חיים כץ: זה שאתם מתנהלים ביחד, לא תהיה עוד מעט פעימה.

<קובי אמסלם: לא, יש ארגוני עובדים יציגים שיש להם בהסכמים הקיבוציים שלהם פעימות עתידיות ובכל זאת לא הגיעו עדיין להסכם איתנו או עם המעסיקים שלהם ו - - - על הדברים האלה.

<קובי אמסלם: כל עוד לא יגיעו להסכם אז יילכו לחוק.

חיים כץ: מה קורה אם הם מדורגים עכשיו?

<קובי אמסלם: יש ארגון סגל המחקר במערכת הביטחון, הוא מנהל איתנו מגעים ובמקביל הוא רוצה לראות כיצד יסיימו - - -

חיים כץ: מה קורה עד שהמגעים יבשילו?

<קובי אמסלם: החוק קובע.

חיים כץ: יורידו להם 1%?

<קובי אמסלם: כן.

חיים כץ: סגל המחקר במערכת הביטחון ישלמו את ה-1%?

<קובי אמסלם: כן, כמו כולם, זה חל על כל עובד.

<קובי אמסלם: לפי ההגדרה של עובד בחוק, זה תופס את כל העובדים - - -

חיים כץ: מתי ההסכם האחרון שנחתם על ידי סגל המחקר?

<קובי אמסלם: מ-2010 יש להם הסכם.

<קובי אמסלם: יש סכסוך עבודה איתם על ההסכם הבא, אבל הם מחכים לראות בעניין החוק הזה וההקפאה, מה קורה עם הסגל האקדמי באוניברסיטאות.

חיים כץ: ומה קורה עם הסגל האקדמי באוניברסיטאות?

<קובי אמסלם: אנחנו בשלבים אחרים של סיום ההידברות איתם להקפאה.

חיים כץ: זאת אומרת גם מי שאין לו הסכם - - - אני רוצה לראות ש - - - תסלח לי שאני לא כל כך מבין.

חיים כץ: כמה אחוזים בערך לאוכלוסייה שעומדת להשתתף בחגיגה הזאת, במסיבה הזאת, ישלמו, כמה אחוזים מהאוכלוסייה, לא בכסף, תהיה להם דחיית שכר ואיזה אחוז ישימו את היד בכיס וישלמו?

<קובי אמסלם: מעטים, אני לא יודע להגיע במספרים או באחוזים, אבל מעטים מאוד הם העובדים, זה ממש אלפים בודדים מתוך למעלה מחצי מיליון, הם כאלה שיצטרכו להכניס את היד לכיס, והם אלה שכבר קיבלו תשלום על חשבון ההסכמים העתידיים ולכן - - -

חיים כץ: אל תגיד כזה דבר, הח"כים ישימו את היד בכיס וישלמו והם לא קיבלו שום דבר על החשבון.

חיים כץ: אל תגיד.

חיים כץ: ח"כים ישימו את היד בכיס וישלמו והם לא קיבלו כלום על החשבון.

<קובי אמסלם: אני יודע רק לומר שהח"כים, בלי שזה יעורר עליי כעס, אני רק מציין את העובדות, בסדר?

<קובי אמסלם: לא להרוג את השליח לפני שהגענו להצעת החוק, חכה להצעת החוק לפחות, עדכון השכר של הח"כים, עדכון השכר האחרון של חברי הכנסת היה בינואר 2013.

חיים כץ: ומתי היה הסכם השכר האחרון?

<קובי אמסלם: בינואר 2011.

<קובי אמסלם: לח"כים אין הסכמי שכר.

חיים כץ: כמה תוספת ותק שהייתה לח"כ שעובד פה, שלא יכול להגיד 'אני ח"כ חדש'?

חיים כץ: כמה תוספת הוותק לח"כ שהוא ח"כ ותיק?

חיים כץ: כמה הוא מקבל תוספת ותק?

<קובי אמסלם: אין תוספת ותק.

חיים כץ: אה, אין תוספת ותק?

מיקי רוזנטל: אני מבקש לפתוח את ההסכם של הח"כים.

מיקי רוזנטל: אם זה ככה, אני מתכוון להיות פה 15 שנה, זה לא ככה.

מיקי רוזנטל: זה לא משתלם, כי אם הייתי יודע לא הייתי בא.

<קובי אמסלם: - - - אתה יכול להחליט מה שאתה רוצה.

חיים כץ: היה לך פה רמז שאנחנו רוצים לשלם.

<נעה בן שבת: סעיף 3 דיבר על העובדים שיש לגביהם הסכם קיבוצי שאושר על ידי שר האוצר ובעצם נעשית הפחתה, או הדחייה, על פי הוראות הסכם ה - - - עכשיו אנחנו עוברים לסעיף 4, הוא מתייחס לעובד שלא חל עליו הסכם קיבוצי.

<נעה בן שבת: (מקריאה): "הפחתת משכורת לעובד שלא חל עליו הסכם קיבוצי מאושר.

<נעה בן שבת: 4.

<נעה בן שבת: לא חל על עובד הסכם קיבוצי מאושר, תופחת משכורתו בתקופה הקובעת או בעדה, בשיעור של 0.9324% מן הבסיס הקובע, ובכלל זה יופחת בשיעור כאמור גם הבסיס לחישוב הסכומים המשולמים בעד העובד לקרן השתלמות, אם הוא זכאי לתשלום כאמור".

<נעה בן שבת: זו בררת המחדל, למי שלא חל עליו הסכם קיבוצי.

<קובי אמסלם: רק שלא יימצא שאני לא דייקתי עד הסוף, אז לשאלתו של אדוני שאמרתי שיחסית בודדים יכניסו את היד לכיס, זה מי שלא יחתום על הסכם.

<קובי אמסלם: במקביל, רובם, יש להם פעימות, או פעימה אחת לפחות, שתשולם במקביל להפחתה.

מיכל בירן: זאת אומרת לא יהיה כפל קנס?

חיים כץ: יש פה סביב השולחן אנשים שחושבים שהם יכולים להיפגע, יחד עם זה הם לא בקיאים בנוהל העבודה והם לא מבינים איפה הם יכולים להביע - - -

מיקי רוזנטל: הם מנומסים.

חיים כץ: לא, הם לא יודעים איפה הם יכולים להביע את דעתם.

חיים כץ: אתה רוצה להגיד משהו, אדוני?

חיים כץ: קח את המיקרופון ותגיד מי אתה, את מי אתה מייצג, בשם מי אתה מדבר ואז אנחנו נדע איך אנחנו נתייחס אליך.

<אבירם ז'ולטי: אבירם ז'ולטי, יו"ר אחדות, ארגון עובדי החוזים.

<אבירם ז'ולטי: זה ארגון שהוא אולי לא ארגון יציג, אבל אנחנו מנהלים מאבק משפטי עם המדינה לבין ארגון זכויות אדם מזה כמעט שנתיים.

חיים כץ: כמה אנשים כאלה יש?

<אבירם ז'ולטי: בשירות המדינה 8,500, במשרדי הממשלה זה 1 מתוך 4.

חיים כץ: 20% מתוך כמה?

<אבירם ז'ולטי: יש בערך 40,000 עובדי מדינה במשרדי הממשלה, 8,500.

<אבירם ז'ולטי: לפי מרכז המחקר והמידע של הכנסת - - -

חיים כץ: ואתה נבחרת על ידי מישהו שהוא לא יציג?

חיים כץ: משהו כזה וירטואלי - - -

<אבירם ז'ולטי: ממש לא, ממש לא.

<אבירם ז'ולטי: יש לנו עמותה רשומה עם מוסדות וכל זה, חוץ מ - - -

חיים כץ: אז למה אתם לא מתאגדים?

<אבירם ז'ולטי: אנחנו התאגדנו.

חיים כץ: תחת מי?

<אבירם ז'ולטי: הארגון שלנו, אנחנו לא מקבלים את ההגדרה של המדינה.

חיים כץ: אתם רוצים להיות ארגון עצמאי, עמותה עצמאית?

<אבירם ז'ולטי: כן.

חיים כץ: אתם עמותה שבאה לייצג את - - -

<רם קנדיל: נמצאים אצלנו עובדים - - -

חיים כץ: מי אדוני?

חיים כץ: פה, אני אסביר לך, כשאתה רוצה לדבר, מרים את היד, מקבל רשות, לא מדבר, מבקש.

<אבירם ז'ולטי: אני רוצה להעיר פה שאצלנו זה עובדי החוזים האישיים, כרגע המצב הוא של - - - הלכה למעשה אנחנו לא קיבלנו עדכון שכר מינואר 2012 ואנחנו גם אלה שנכנסים לתוך סעיף 4 שהמשמעות היא שחוץ מזה שלא קיבלנו עדכון שכר בינואר של 1.6, החוק - - -

חיים כץ: הייתם אמורים לקבל 1.6?

<אבירם ז'ולטי: כן.

<קריאה: אבל חוזה אישי.

<אבירם ז'ולטי: החוזים האישיים שלנו, כתוב בהם שאנחנו נקבל תוספת שכר כשתשולם תוספת יוקר במשק.

חיים כץ: מי כתב את ההסכם הזה?

<אבירם ז'ולטי: הממונה על השכר ב - - -

חיים כץ: מול מי?

<אבירם ז'ולטי: החוזים הם אישיים.

חיים כץ: ולמה אתם מתנגדים אם חתמתם על חוזה מטופש כזה?

<אבירם ז'ולטי: כי זו הייתה אפשרות להיכנס לשירות המדינה ב-4,000 שקל או בשכר - - - המדינה יצרה את החוזים האלה.

חיים כץ: והמדינה לא יודעת לשלם שקל אחד במועד שהיה צריך לשלם תוספת יוקר, על מנת - - - תשמע, אני אתן לך קצת היסטוריה, שתבין איפה אנחנו חיים.

חיים כץ: בעבר, ההצמדה של הגמלאות לגמלאים הייתה צמודה למדד והיו משולמות ביום תשלום תוספת היוקר, ואז המבנה לתוספת יוקר היה איקס מינוס חצי אחוז כפול 0.85, הוא היה צריך להיות עד גובה מסוים ולא שילמו תוספת יוקר, איך פתרנו את הבעיה?

חיים כץ: אמרנו שביום תוספת היוקר כל עובד יקבל תוספת של 1 שקל.

חיים כץ: זאת אומרת היה תשלום תוספת יוקר ואז היו מצמידים את הגמלה של הגמלאים בגובה עליית המדד.

חיים כץ: עכשיו, כשבאנו למפעלים היו עובדים מקללים אותנו ומסתלבטים עלינו, 'אתה מוסיף לי שקל?', 'מה, אתה מוסיף לי שקל?' אמרתי, 'אני לא מוסיף לך כלום, אבל בשקל הזה שאני מוסיף לך אני מעדכן את שכר הגמלאים לכל התקופה'.

חיים כץ: אם הם עשו לכם את זה, הם עשו לכם את זה שלא בתום לב.

חיים כץ: בוא, אני אומר לך, למה הם יודעים שהם לא משלמים תוספת יוקר.

חיים כץ: הם עשו לכם את זה שלא בתום לב.

חיים כץ: קובי, מה אנחנו עושים איתם?

<קובי אמסלם: לעניין החוק הספציפי הזה, הסיכום עם ההסתדרות הכללית היה שאנחנו לא - - -

חיים כץ: הם לא תחת ההסתדרות הכללית.

<קובי אמסלם: שנייה.

<קובי אמסלם: אמרתי, חלק מהעקרונות שסוכמו עם ההסתדרות הכללית היה שאו שחל ההסכם ומרחיבים את ההסכם שהוא יחול על כולם.

<קובי אמסלם: אין בשום מקום ולא הייתה שום מטרה לפגוע פעמיים.

<קובי אמסלם: זאת אומרת מי שאין לו פעימה, או ששכרו לא עודכן, אין כוונה שיחולו עליו שתי פגיעות, נקרא לזה במרכאות, רק לצורך בהירות הדיון.

<קובי אמסלם: הסיכום שלי היה שאנחנו לא מייצרים, גם בין היתר לבעלי החוזים, אבל לא רק, לסטטוסים דומים, כפל פגיעות.

חיים כץ: יש להם סטטוסים דומים?

<קובי אמסלם: יש סטטוסים דומים.

חיים כץ: להם?

<קובי אמסלם: יש.

<קובי אמסלם: וגם בהסכמים קיבוציים.

<קובי אמסלם: יש סטטוסים דומים בהסכמים קיבוציים, כאלה שלא קיבלו הסכמי מסגרת בכלל בשנים האחרונות.

<קובי אמסלם: יש כאלה קבוצות.

<קובי אמסלם: לכן אמרנו שלא תהיה - - -

חיים כץ: למה לא קיבלו?

<קובי אמסלם: מכל מיני סיבות.

חיים כץ: לא יודע כל מיני סיבות, למה לא קיבלו?

<קובי אמסלם: יש כאלה שלא הגיע מועד ההסכם שלהם - - -

חיים כץ: אז זה לא לא קיבלו, עוד לא הגיע מועד ההסכם.

<קובי אמסלם: לא, לא הסתיימו - - -

חיים כץ: לא הגיעה בשלות לעשות הסכם חדש.

<קובי אמסלם: כן.

<קריאה: אבל זה לא המצב שלהם.

חיים כץ: אז קיבלו.

<קובי אמסלם: לא קיבלו.

חיים כץ: היה להם הסכם שהסתיים, התחיל - - -

<קובי אמסלם: לא, הסכם שהסתיים הרבה קודם להסכם המסגרת האחרון.

<קובי אמסלם: למשל עובדי רשות השידור - - -

חיים כץ: אני מבין שאת תע"ש הוציאו מההסכם.

<קובי אמסלם: נכון.

חיים כץ: אז למה אותם לא מוציאים מההסכם?

<קובי אמסלם: אמרתי, אני רק רוצה להשלים את התמונה, המטרה היא - - -

חיים כץ: יש בעיה להוציא אותם מההסכם?

<קובי אמסלם: לא, שנייה, אני לא צריך להוציא אותם.

<קובי אמסלם: אני אסביר.

<קובי אמסלם: המנגנון לעדכון השכר של אותם חוזים אישיים הוא שאל"ף, זה החוזה, ואני חולק על אדוני שזה בחוסר תום לב, זה בתום לב מוחלט.

<קובי אמסלם: השליטה בהוצאות - - -

חיים כץ: אתם חכמים.

חיים כץ: וואלה, אם זה בתום לב מוחלט אתם קרימינלים- - -

<קובי אמסלם: זה לא אנחנו, זה קודמינו.

חיים כץ: אז קודמיכם היו בריונים.

חיים כץ: שמע, התנהלות כמו בריונים.

חיים כץ: אם קודמיכם, ואני מדבר לפרוטוקול, חתמו איתם על הסכמים שביום תשלום תוספת היוקר, כשהם יודעים שלא תשולם תוספת יוקר, שהם יודעים שלא תשולם תוספת יוקר, ואתה אומר לי שזה בתום לב?

חיים כץ: אז הם היו, וואלה, תאמין לי - - -

<קובי אמסלם: מכיוון שאמרת את זה לפרוטוקול, אז תן לי להשלים דברים לפחות, כדי שנהיה מאוזנים.

חיים כץ: תמשיך, יש לנו זמן.

<קובי אמסלם: האולם, השאלה עד מתי שילמת על האולם.

חיים כץ: אנחנו על חשבון האוצר.

חיים כץ: קיבלנו את האולם, הם הסכימו לשלם, אמרו, רק תשבו, רק תשבו.

מיקי רוזנטל: זה לא נכון, לפרוטוקול, זה על חשבון הכנסת.

<קובי אמסלם: בדיוק, זה הכול על חשבון הכנסת.

חיים כץ: זה על חשבון הכנסת, הסנדוויצ'ים על חשבון האוצר.

<קובי אמסלם: מנגנון עדכון השכר שקיים מאפשר כמה תהליכים, ואני אשלים גם את התמונה ואני אעשה את זה בקיצור נמרץ.

<קובי אמסלם: על אף האמור בחוזה, כמו שקראת לו 'חוזה הבתום לב', אז אני אומר שזה חוזה בתום לב מוחלט, על אף האמור בחוזה, מעת לעת, בדרך כלל זה פעם בשנה, למרות שאין תשלום תוספת יוקר ולכן לכאורה לא קיימת חובת עדכון, עדיין החוזים מעודכנים כמעט מדי שנה בשיעור קרוב למלוא עליית המדד או במלוא עליית המדד.

חיים כץ: מתי עדכנתם בפעם האחרונה?

<אבירם ז'ולטי: בינואר 2012 ובשלוש השנים לפני כן אכן הצמידו כל שנה.

<אבירם ז'ולטי: בינואר 2013 שכחו אותנו.

<קובי אמסלם: לא שכחו, זה במודע.

מיקי רוזנטל: אם זה דיון עקרוני על הוספת ריבית, אז גם לי יש מה להגיד.

מיקי רוזנטל: היה דיון - - -

חיים כץ: היה דיון?

חיים כץ: איפה?

חיים כץ: באיזה ועדה אתה?

חיים כץ: אתה בוועדת העבודה, הרווחה והבריאות ו - - -

מיקי רוזנטל: ואיך אתם עושים את זה?

מיקי רוזנטל: אבל זה 20% מעובדי - - - הרי חוזה מיוחד במדינה היה אמור להיות ייחודי והם הפכו את זה לדרך העסקה לגיטימית.

מיקי רוזנטל: זאת הבעיה.

מיקי רוזנטל: 20% מהעובדים כבר עובדים בחוזה מיוחד, הם מצאו פרצה, כדי לא לקבל עובדים - - - וזה כל הסיפור.

חיים כץ: ב-22 ביולי, אני לא יודע מה אתה עושה ואני לא יודע איפה אתה תהיה, אבל יש לנו דיון בנושא הזה.

מיקי רוזנטל: היה דיון מול מבקר המדינה ב - - -

חיים כץ: תרשום, ב-22 ביולי.

מיקי רוזנטל: אני אבוא.

מיקי רוזנטל: וחוץ מזה, יש איזה תכנית חדשה, ה - - - כל מיני דברים יש בתכנית.

מיקי רוזנטל: בקיצור, אני לא רוצה לעשות דיון כללי על העניין הזה, אנחנו נעשה על זה דיון - - -

מיכל בירן: יש לך דיון - - -

מיקי רוזנטל: אני חושב שצריך לטפל בעניינם, או להחריג אותם מהעסקה - - -

חיים כץ: מה קבע בית המשפט על הבקשה שלך לאחד את השכר?

<אבירם ז'ולטי: הנושא שלנו תלוי ועומד בבית הדין לעבודה מאז נובמבר, כמעט שנתיים.

<קובי אמסלם: זה לא על השכר.

<אבירם ז'ולטי: זה לא על השכר.

<אבירם ז'ולטי: כשאנחנו מבקשים שיישבו איתנו ויגיעו איתנו להסכם קיבוצי אז אומרים, 'הנושא שלכם תלוי ועומד' - - -

חיים כץ: בינואר 2012 קיבלתם עדכון אחרון?

<אבירם ז'ולטי: כן.

חיים כץ: מתי הייתה הפעימה האחרונה של ההסתדרות?

<אבירם ז'ולטי: ינואר 13'.

חיים כץ: כמה קיבלתם עדכון?

חיים כץ: בגובה עליית המדד?

<קובי אמסלם: כן.

חיים כץ: כמה זה היה?

חיים כץ: 2.6?

<אבירם ז'ולטי: 1.6.

חיים כץ: כמה הייתה עליית המדד?

<אבירם ז'ולטי: 2.6.

חיים כץ: כמה הייתה הפעימה?

<אבירם ז'ולטי: של ההסתדרות 2.5.

חיים כץ: 2.25?

חיים כץ: זאת אומרת יש לכם פער של 0.35.

<קובי אמסלם: העדכונים, אדוני - - -

חיים כץ: מי גברתי?

<מיה פרי: היועצת המשפטית של ההסתדרות.

חיים כץ: שלום, ברוכים הבאים.

חיים כץ: לא חשבת להגיד משהו?

<מיה פרי: רציתי להגיד.

חיים כץ: יאללה, תגידי.

חיים כץ: תגידי לפרוטוקול את השם.

<מיה פרי: רציתי להגיד שאכן מה שהממונה על השכר אמר, הסיכום של המשא ומתן היה שאין כפל פגיעה.

<מיה פרי: נושא החוזים האישיים גם עלה וגם ההבנה הייתה שלא יהיה כפל פגיעה ושהם כן יקבלו את המדד בניכוי ה-1%, שנדחה לכולם.

<מיה פרי: זה לא קיבל הסדרה בכתב בגלל המאבק שעדיין קיים בינינו לבין האוצר מבחינת ההסדרה של החוזים האישיים.

<מיה פרי: יש מאבק קשה, אנחנו עובדים על זכויות העובדים של עובדים בחוזים אישיים עם האוצר - - -

חיים כץ: עובדי קבלן.

<מיה פרי: - - - לפגוע בפררוגטיבה שלו בנושא החוזים האישיים.

<מיה פרי: אז ההסדרה אינה כתובה, אבל לפי מה שאנחנו מדוּוחים הם לא אמורים להיפגע עקב הדחייה, אלא אמורים לקבל עדכון של המדד עם דחייה של 1% בלבד.

חיים כץ: כיוון שאנחנו מדברים ככה ואנחנו מחוקקים, אני רוצה להקריא לך משהו: "עופר עיני, יו"ר הסתדרות העובדים הכללית החדשה, הנדון: עדכון הסכם עובדי קבלן בחקיקה.

חיים כץ: הריני להעלות על הכתב את המוסכם בינינו.

חיים כץ: 1.

חיים כץ: עד ליום ה-10 ביוני 2013", חזור שנית, "עד ליום ה-10 ביוני 2013 תונח הצעת חוק ממשלתית אשר תכליתה להביא לעדכון בחוק של הוראות ההסכם הקיבוצי אשר נחתם ביום ה-4 בדצמבר 2012 בין מדינת ישראל לבין ההסתדרות הכללית בנוגע לשיפור תנאי העבודה של עובדי הקבלן בענפי השמירה והניקיון, אצל גופים מתוקצבים, גופים נתמכים ותאגידי בריאות, כהגדרתם בסעיפים 21, 23 ו-32", וכן הלאה וכן הלאה, "בכבוד רב, חבר הכנסת יאיר לפיד, שר האוצר".

חיים כץ: זה הגיע לוועדה אחרת ולא לוועדת העבודה והרווחה?

<קובי אמסלם: כן.

<קובי אמסלם: חל עיכוב של שבועיים - - -

חיים כץ: 10 ביוני.

חיים כץ: עכשיו אנחנו?

חיים כץ: עברו שבועיים.

<קובי אמסלם: הצעת החוק אושרה בוועדת השרים לחקיקה ביום ראשון האחרון.

<קובי אמסלם: אני מניח שהיא תגיע בתחילת שבוע הבא.

חיים כץ: אוקיי, בסדר.

<קובי אמסלם: אמרתי, בעיכוב של שבועיים.

<נעה בן שבת: רק אני רוצה להבהיר עכשיו שההצעה כרגע לא מעלה לדיון עובדי קבלן בשירות הציבורי, רק על עובדים - - -

חיים כץ: אני רציתי להזכיר להם שעכשיו יש לנו פוליטיקה אחרת.

חיים כץ: אנחנו נתנו קנס לחברות ה - - - ואנחנו נעתרנו לבקשת האוצר לקיים דיון דחוף, נעתרנו, ואנחנו רוצים שנאה דורש נאה מקיים.

חיים כץ: כמו שהם דורשים, שיזכרו את המחויבויות שלהם, המחויבויות לעובדים די הכי חלשים במשק.

חיים כץ: תתעוררו, תזכרו, אני מזכיר.

<קובי אמסלם: לא שכחנו ולכן זה עבר ביום ראשון לוועדת שרים.

חיים כץ: טוב.

חיים כץ: אז תהיה רגוע , זה עבר לוועדת השרים.

חיים כץ: זה יהיה.

<קובי אמסלם: כן.

חיים כץ: אני עד שאני לא רואה אני לא מאמין, אבל אני מקווה ל - - -

<רם קנדיל: אני רק רוצה להבהיר, אם משהו לא היה ברור, אנחנו, עובדי החוזים האישיים, לא קיבלנו בינואר 2013 איזה שהוא עדכון שכר.

חיים כץ: הבנו.

חיים כץ: ואז הבנו עוד משהו.

חיים כץ: כמה זמן אתה עובד?

<רם קנדיל: 11 שנה.

חיים כץ: במשך 11 שנה אתה קיבלת את כל העדכונים, נכון?

חיים כץ: כל שנה קיבלת הצמדה למדד.

<אבירם ז'ולטי: לא כל שנה, אבל קיבלנו במועדים שקיבלו העובדים האחרים.

חיים כץ: קיבלתם.

חיים כץ: ואתם קיבלתם במשך 11 שנה הרבה מעבר לכל הסכמי ההסתדרות במשק.

חיים כץ: ההסתדרות במשק אף פעם לא הצליחה להדביק את עליית המדד ותמיד היא חתמה על הסכמים עם שחיקה.

חיים כץ: יש לך משהו להגיד, נציגת ההסתדרות, על ההסכמים, שתמיד הם פחות מעליית המדד?

<מיה פרי: אני רק אומרת בעניין הזה שההפחתה של ה-1% היא לא צמיתה בכל מקרה, וגם עם העלייה שלאוכלוסיות מסוימות היא יותר גבוהה וגם החוזים האישיים, לא הייתה בקשה שהאוצר יפחית - - -

חיים כץ: טוב, אנחנו נעשה איתכם מה שנעשה עם הח"כים.

חיים כץ: גם לכם נוריד 10%.

<רם קנדיל: הח"כים קיבלו בינואר 2013 - - -

חיים כץ: אנחנו ניקח להם את זה, אל תדאג, חכה בסבלנות.

<רם קנדיל: לא, מה שאני אומר זה שהח"כים כן קיבלו בינואר 2013 עדכון שכר והצמדה למדד.

<רם קנדיל: אגב, גם הבכירים.

חיים כץ: כן, אם הח"כים קיבלו, גם הבכירים קיבלו.

<אבירם ז'ולטי: לא, השאלה היא מה איתנו, מה קורה.

חיים כץ: הבנו, אתה תקבל תשובה.

חיים כץ: נמשיך להקריא.

<נעה בן שבת: (מקריאה): "דין חייל.

<נעה בן שבת: 5.

<נעה בן שבת: לעניין חוק זה יראו גם חייל המשרת בצבא הגנה לישראל, על פי התחייבות לשירות קבע, כעובד, אף שלא מתקיימים לגביו יחסי עובד ומעביד" .

חיים כץ: למה?

חיים כץ: למה אתה מוריד לאנשי הקבע?

<קובי אמסלם: השכר של משרתי הקבע מוצמד לשכר של עובדי המדינה, בדירוגים השונים - - -

חיים כץ: השכר של עובדי הקבע לא מוצמד לשכר של עובדי המדינה.

<קובי אמסלם: הוא מוצמד.

חיים כץ: השכר של עובדי הקבע לא מוצמד לשכר של עובדי המדינה.

חיים כץ: כשכל עובדי המדינה, כולם, בלי יוצא מן הכלל, קיבלו את ה-2,000 שקל, אנשי הקבע לא קיבלו 2,000 שקל.

<קובי אמסלם: אני אסביר.

חיים כץ: אתם לקחתם אותם שבויים והקפאתם את הקבלה של הכסף הזה בוויתור על סעיף פנסיוני, על אופן ההצמדה.

<קובי אמסלם: לא מדויק.

חיים כץ: מה זה לא מדויק?

חיים כץ: אתם התחייבתם בוועדה הזאת, אתם התחייבתם בוועדה הזאת, התחייבתם - - -

<קובי אמסלם: זה שולם.

חיים כץ: התחייבתם בוועדה הזאת להגיע לאופק שירות.

חיים כץ: בעקבות ההתחייבות שלכם אני כיו"ר הוועדה הארכתי את גיל הפרישה בצבא.

חיים כץ: אתם במשך שנה וחצי או שנתיים הולכתם שולל, לא אומר אתה חלילה, הולכתם שולל את הוועדה וזאת הזדמנות מצוינת לעשות תיקון קטן על מה שעשיתם.

חיים כץ: זה, אנחנו מבינים שהם צריכים לשלם, יחד עם זה אנחנו נעשה דיון בשבוע הבא על הצבא, אנחנו נחריג אותם, נעשה דיון בשבוע הבא על הצבא, נביא עוד תכניות אופק שירות, אני רוצה לדעת איך מתייחסים לאנשי הקבע, אני רוצה שתכבדו את מה שאתם אומרים בוועדה.

<קובי אמסלם: אני אענה על זה, אדוני.

<קובי אמסלם: לא יהיה נכון להחריג אותם - - -

חיים כץ: אנחנו נחריג אותם ואנחנו נעשה דיון, אם נצטרך נעשה בעוד שבועיים ויהיה לנו זמן לתקן את זה.

<נעה בן שבת: אתה רוצה לפצל את הנושא של החיילים?

חיים כץ: אני רוצה את אנשי הקבע, לפצל את הנושא.

<קובי אמסלם: אני רק אסביר לאדוני - - -

חיים כץ: אתה היית מאלה שבאו לוועדה ואמרו שזה ייגמר בתוך שלושה חודשים?

<קובי אמסלם: לא.

חיים כץ: אילן לוין היה?

חיים כץ: אתה ישבת שם כיועץ משפטי?

<קובי אמסלם: אני יודע על מה מדובר.

<קובי אמסלם: לא הייתי שם פיזית, אבל אני יודע במה מדובר.

חיים כץ: ואתה חושב שזה בסדר ש - - -

<קובי אמסלם: לא, אבל תן לי רק להסביר.

<קובי אמסלם: אתה אומר שכבר הפסדתי, אז רק בכל זאת אני אפסיד בכבוד.

חיים כץ: אוקיי.

<קובי אמסלם: ההסכמים שאדוני מזכיר אותם נחתמו ב-12 בינואר השנה עם צה"ל, אני וראש אכ"א חתומים על ההסכמים - - -

חיים כץ: אבל?

<קובי אמסלם: הם אמורים להיכנס לתוקף בסוף יולי, אחרי דיון בממשלה, אחרי שהם יאושרו בממשלה.

<קובי אמסלם: הכוונה לפחות שזה יבוא גם בתוך ה - - -

חיים כץ: איזה התניות יש בהסכם?

<קובי אמסלם: יש שורה של התניות, אבל אלה לא התניות שנוגעות לצה"ל עצמו אלא להתקיימותם של תנאים אחרים - - -

חיים כץ: וזה נראה לך סביר?

<קובי אמסלם: בהחלט.

חיים כץ: נראה לך סביר שפעם המשטרה הייתה צמודה לצבא, היום הצבא לא מקבל מה שמקבל כל שוטר?

<קובי אמסלם: אז לכן אמרתי - - -

חיים כץ: זה נראה לך סביר?

<קובי אמסלם: לכן אמרנו ש - - -

חיים כץ: טוב, מה אנחנו עושים?

<נעה בן שבת: אתה רוצה להצביע על פיצול?

<נעה בן שבת: אז יש את סעיף 84ב' - - -

<קובי אמסלם: אני אומר, לפני שאדוני מצביע על הפיצול - - -

חיים כץ: לא קרה כלום, אנחנו נפצל את זה, אתה יכול למשוך את החוק.

<קובי אמסלם: זה לא רעיון כל כך טוב עכשיו.

<קובי אמסלם: רק אני אשלים את התמונה, כדי לנסות להניח את דעתו של אדוני שלא עשקנו פה אף אחד - - -

חיים כץ: לא קרה כלום, אנחנו נעשה דיון בשבוע הבא או בתוך 10 ימים, אם אנחנו נראה שאתם הולכים להסכמה עם הצבא ואנחנו נכליל אותם ב - - - לא קרה כלום.

חיים כץ: אנחנו לא רוצים ל - - -

<קובי אמסלם: אבל הגענו ל - - -

חיים כץ: כל קצין מרוויח איזה 4,000 שקל.

חיים כץ: כל סגן מתחיל ולוחם, שלא מגיע בשבת הביתה, שאתם שוחקים אותו בציבור, שאתם שוחטים אותו בזה שהוא עושק את המדינה, כולו 5,000 שקל, בקושי שכר מינימום.

<קובי אמסלם: אבל ההסכם עם צה"ל חתום, אדוני היושב ראש.

<קובי אמסלם: אני וראש אכ"א חתמנו על הסכם.

חיים כץ: אבל אתם לא תיישמו אותו.

<קובי אמסלם: לא, זה אל תגיד.

מיקי רוזנטל: אם זה כך, אז מה אכפת לך - - -

חיים כץ: נדחה לשבועיים, לא קרה כלום, בין כה וכה אתה לא הולך להפיל את זה לפני ה-1 באוגוסט, אתה הולך לשלם את המשכורות של יולי בין ה-1 ל-9 באוגוסט, יש לך זמן.

חיים כץ: אין לי שום דבר - - -

<נעה בן שבת: אז אתה מצביע על הפיצול של סעיף 5, דין חייל?

<קובי אמסלם: רק שיהיה ברור - - -

חיים כץ: הכול ברור, אתה רוצה להגיד עוד משהו?

חיים כץ: בבקשה.

מיקי רוזנטל: עוד דקה אני מבקש להחריג גם את ועדת - - -

חיים כץ: עזוב, עזוב.

<קובי אמסלם: על אף מה שאדוני אמר, שהשכר לא צמוד, יש החלטת ממשלה ש/40, שמצמידה את השכר של משרתי הקבע לשכר של הדירוגים המקצועיים - - -

חיים כץ: מה זה ש/40?

<קובי אמסלם: החלטת ממשלה - - -

חיים כץ: ממתי?

<קובי אמסלם: נדמה לי מ-1970.

חיים כץ: כמה נוכחים היו בהחלטה הזאת?

<קובי אמסלם: רק תן לי להגיד מה ההחלטה.

חיים כץ: בוא אני אגיד, בשביל לעשות לך חיים קלים.

חיים כץ: בהחלטה הזאת היו שלושה אנשים וזה נגמר ברוב של שניים נגד אחד, שהיא הוראת שעה לשנה אחת.

חיים כץ: זו ההחלטה.

חיים כץ: בשנת 1970 קבעה ממשלת ישראל כהוראת שעה לשנה אחת, ברוב של שניים נגד אחד, שהשכר לאנשי הקבע יהיה צמוד לשכר במגזר הציבורי, לשנה אחת, 1970.

חיים כץ: מאחר שאתה טוב בחשבון ואני חלש, 2013, מינוס 70, כמה זה?

חיים כץ: 43.

חיים כץ: לפני 43 שנה - - -

<קובי אמסלם: אבל עדיין נוהגים על פיה וביתר, אדוני.

<קובי אמסלם: צריך להגיד את זה.

<קובי אמסלם: אדוני, השכר שם צמוד, הוא לא רק צמוד אלא הוא מעל הצמוד, וההחלטה הזאת, לא רק שהיא מקוימת, היא מקוימת ב - - -

חיים כץ: תקשיב, אני חושב שמאחר שלצבא אין מעמד של עובד, הוא לא יכול לעשות בשבילך, הוא לא יכול לעשות את מה שעשה בעל החוזים האישיים והלך לבית משפט.

חיים כץ: וכשהוא בא לבית המשפט אמרו, 'אתה לא עובד, אין בינינו יחסי עובד-מעביד, אתה משרת', ואני הייתי בדיונים של הארכת גיל הפרישה ואני הייתי כשסתמו את הפה לראש אכ"א, אמרו לו 'אתה פקיד, אתה איש צבא, אל תדבר'.

חיים כץ: אז אני הייתי השגריר שלו.

חיים כץ: אני השגריר שלהם.

חיים כץ: אין להם הצמדה, זה הגוף שלא - - -

<קובי אמסלם: ודאי שיש.

חיים כץ: אז למה לא נתת לו את ה-2,000 שקל?

חיים כץ: כי אמרת, אני מוכן לתת לך את ה-2,000 שקל אם אתה תתנתק מהמצב הפנסיוני שלך ותעבור למצב אחר, ועכשיו אתה אומר 'אני אתן לכם את הכסף, בתנאי שהשב"כ והמוסד לא יקבל את מה שאתם מקבלים'.

חיים כץ: אין דברים כאלה.

חיים כץ: אתה תיתן לי פלאפל לאכול בתנאי שמיקי לא יעבור ברחוב דיזינגוף.

חיים כץ: אבל מה הוא תלוי בי?

חיים כץ: הוא רוצה לעבור בדיזינגוף.

חיים כץ: הוא לא עובר בדיזינגוף, הוא הולך לפרישמן.

<קובי אמסלם: אדוני, אם תיתן לי רק להשיב?

חיים כץ: כן.

<קובי אמסלם: תודה.

<קובי אמסלם: לגבי אותם 2,000 שקלים שאדוני ציין, זה מבוסס על הסכם קיבוצי עם ההסתדרות, שחל - - -

חיים כץ: למה אתה מסתבך?

<קובי אמסלם: לא, רגע, תן לי.

חיים כץ: אתה רוצה שאני אעדכן אותך?

חיים כץ: הבוס שלך אילן לוין, ואודי ניסן, אני הייתי אצלו, יד ראשונה, אמר 'לא רוצה לתת להם', ואז הוא נסע לסקי, לשבוע בשווייץ - - -

<קובי אמסלם: עד לשם לא הגעתי.

חיים כץ: אני הייתי שם.

חיים כץ: לא בסקי, במשרד שלו.

<קובי אמסלם: אתה יודע, אדוני, אומרים שההיסטוריה נכתבת על ידי מי שניצח, אז במקרה הזה תן לי להפסיד רק בכבוד לפחות.

<קובי אמסלם: בסדר?

<קובי אמסלם: תודה.

<קובי אמסלם: ההסכם עם ההסתדרות, אותו הסכם קיבוצי שדיבר על ה-2,000 שקלים, קבע במפורש לא לגבי צה"ל, הוא לא הזכיר את צה"ל, לא במילה ולא בחצי מילה ולא ברמז.

<קובי אמסלם: כל מי שהגמלאים שלהם היו צמודים לפעילים לא קיבל את הפעימה.

<קובי אמסלם: זה חל בין היתר על צה"ל, זה חל על עוד כמה גופים - - -

חיים כץ: זה גם צה"ל, משטרה, השב"כ, מוסד.

<קובי אמסלם: תן לי רק להשלים, בנק ישראל, חברת חשמל, מפעל הפיס, ועוד כמה גופים.

<קובי אמסלם: לפיכך זו הייתה ההתניה.

<קובי אמסלם: מי שעבר קיבל, צה"ל עבר, יתר גופי הביטחון לא עברו ולכן גם הם לא קיבלו, בנק ישראל בתהליכי מעבר, חברת חשמל כן עברו, מפעל הפיס עדיין לא עבר.

<קובי אמסלם: אז לא צריך לצייר את זה כאיזה מיקוד לגבי צה"ל.

<קובי אמסלם: זה בעניין הזה.

חיים כץ: טוב, צודק.

<קובי אמסלם: הסכמי השכר עם צה"ל, אמרתי, נחתמו על ידי - - -

חיים כץ: נעשה דיון בשבוע הבא, בסדר?

<קובי אמסלם: בסדר, אבל אני חושב שלא נכון לקשור את זה.

<קובי אמסלם: אגב, דרך ההצמדה ממילא הם לא יקבלו את זה, כי - - -

חיים כץ: וכמה הוא מקבל, לדעתך, מדובר ב - - -

<קובי אמסלם: אוקיי.

<קובי אמסלם: קלטתי את המוזיקה, אבל רק עוד משפט אחד אחרון בהקשר הזה.

<קובי אמסלם: מכיוון שאנחנו כן חיים במשטר של הצמדה בין הסכמי השכר במדינה לבין צה"ל, משלא תשולם הפעימה ב-1 ביולי, או ב-1 באוגוסט במקרה הזה, במדינה, היא ממילא לא תשולם בצה"ל, כך שהחרגה בהקשר הזה לא תעזור.

חיים כץ: הפעימה תשולם, אני לא מבין למה לא תשולם.

<קובי אמסלם: היא לא תשולם, כי ההסכמים לא מופעלים.

<נעה בן שבת: בגלל שיש הסכם שדוחה, אז ממילא גם בצה"ל לא יהיה - - -

<קובי אמסלם: כן, זה גם בלי קשר להחלטה על הסכמים.

חיים כץ: אז אנחנו נתכנס ובמקרה הטוב שמתם לנו שמונה סעיפים של חוק ההסדרים.

<קובי אמסלם: אמרתי, תן לי להפסיד בכבוד ונמשיך הלאה.

חיים כץ: כולה שמונה, עכשיו בשמונה אנחנו נסיים את זה מהר, זה הולך כל כך טוב.

חיים כץ: אז שלא יהיה משעמם נעשה דיון.

<קובי אמסלם: אמרתי, תן לי את ההזדמנות להפסיד בכבוד, שמתי את הדברים בפרוטוקול.

חיים כץ: מאה אחוז.

<נעה בן שבת: לפי סעיף 84 לתקנון הכנסת - - -

<קובי אמסלם: יהיה דיון בשבוע הבא, יש לנו זמן.

חיים כץ: אז אני מצביע על החוק בלי הסעיף הזה?

<נעה בן שבת: אתה מצביע על הפיצול ואחרי זה - - -

חיים כץ: מאה אחוז.

חיים כץ: מי בעד הפיצול הזה, לפי סעיף 84?

חיים כץ: ירים את ידו.

חיים כץ: תודה רבה.

חיים כץ: הצבעה בעד סעיף 84 - רוב הסעיף אושר תודה רבה.

חיים כץ: כל חברי הכנסת שנמצאים פה והם ארבעה במספר תמכו בפיצול הסעיף הזה.

חיים כץ: ואנחנו נמשיך בהקראה.

<קובי אמסלם: רק, אדוני, זה כמובן לא מחייב אף אחד, לפחות השאיפה היא שהחוק יעבור בקריאה שנייה ושלישית בשבוע הבא, ההחרגה כרגע מסכלת את כל האפשרות ל - - -

חיים כץ: לא נראה לי.

<קובי אמסלם: לא, אבל אם לא יהיה דיון - - -

<נעה בן שבת: אתם תבקשו פיצול ובאותו יום - - -

<קובי אמסלם: נעשה דיון חדש?

חיים כץ: יש לנו אופוזיציה לוחמת, אנחנו כל יום שני נשארים עד השעות הקטנות של הלילה.

חיים כץ: לפחות כך אני מספר לאשתי.

חיים כץ: עד השעות הקטנות של הלילה.

חיים כץ: יש זמן, תאמין לי.

חיים כץ: נכנס את הוועדה, נקבל החלטות ונשנה החלטות.

חיים כץ: הסעיף הזה, אתה תצטרך להסביר לנו שבקטע הזה אתם תאשרו את הפיצול ונדון בו בנפרד אחרי שנדון על הצבא ונאשר לך את כל החוק, ותאמין לי, אתה תוכל לעשות במהלך חודש יולי את העניין הזה.

<נעה בן שבת: זה לא עיכוב, מאשרים את החלטת הפיצול ואז את הצעת החוק - - -

חיים כץ: זה במסגרת חוק ההסדרים שנמצא במשק.

חיים כץ: אנחנו רוצים לסדר את יחסי העבודה במשק כדי לקבוע סדר.

חיים כץ: לא יכול להיות שמשרד האוצר ייקח בשבי את חיילי צה"ל.

חיים כץ: לא יכול להיות.

מיקי רוזנטל: אתה יכול לראות את הכותרת בעיתון: משרד האוצר לקח בשבי את חיילי צה"ל.

חיים כץ: לא יכול להיות.

<קריאה: כי 100,000 עיתונאים - - -

חיים כץ: זה פשוט לא יכול להיות כזה דבר, שלוקחים אותם בשבי.

<קובי אמסלם: אדוני, לא לקחנו אף אחד - - -

חיים כץ: בלי לירות אף כדור.

<קובי אמסלם: ארז רוצה להוסיף עוד משהו.

חיים כץ: בכל זאת אתה רוצה שהוא ידבר?

<קובי אמסלם: כן.

חיים כץ: אתה יודע שכבר הצבענו?

<ארז אנצויג: כן, עדיין.

<ארז אנצויג: מאחר ששכר אנשי הקבע צמוד לשכר עובדי המדינה ו - - -

חיים כץ: איפה זה כתוב?

<ארז אנצויג: כך נוהגים מכוח אותה - - -

חיים כץ: מאחר שיש נוהל, אתה מוכן להודיע ששכר אנשי הקבע יהיה צמוד לשכר עובדי המדינה?

<קובי אמסלם: הוא צמוד, ודאי.

חיים כץ: לא, הוא לא צמוד, הוא הוראת שעה שאתם נוהגים, תרצו תאכלו, לא תרצו - - - תקשיב, אתה עורך דין.

חיים כץ: עורך דין, אתה יודע, זה יום ככה ויום ככה.

חיים כץ: אתה מדבר לפרוטוקול ואני מודיע לך ששכר אנשי הקבע לא צמוד לשכר עובדי המדינה, לפחות לא בחוק, יש נוהל, זה משהו אחר.

<ארז אנצויג: אני אגיד את זה במילים אחרות.

<ארז אנצויג: עובדי המדינה לא הולכים לקבל את הפעימה ב-1 ביולי, התוצאה היא שגם אנשי הקבע לא יקבלו את הפעימה הזאת.

<ארז אנצויג: ההגנות הקבועות בחוק, שדיברנו עליהן בקשר ליציאה וכו', חלות מכוח חוק.

<ארז אנצויג: אם החוק לא יחול על משרתי הקבע, אז ההגנות לא יחולו על משרתי הקבע.

<ארז אנצויג: זאת תהיה התוצאה.

חיים כץ: מאה אחוז, שתהיו מפרי חוק.

<נעה בן שבת: לא, הוא אומר שההגנות של מקבלי השכר, השכר הוא וירטואלי, הפנסיה, לעניין הפנסיה, אז הם בעצם, כל עוד לא - - -

חיים כץ: בסדר, אז הם ישלמו להם את האחוז.

מיקי רוזנטל: הבנו את המשמעות.

חיים כץ: בסדר.

חיים כץ: עכשיו אתם עושים לנו טובה, שאנחנו נסכים שיורידו להם את הכסף.

<נעה בן שבת: לא, מה שהוא אומר, הוא - - -

חיים כץ: עזבי מה שהוא אומר.

<נעה בן שבת: כיוון ש - - -

חיים כץ: את יודעת אידיש?

חיים כץ: באידיש אומרים - - -

<נעה בן שבת: יש משהו במה שהוא אמר.

חיים כץ: בסדר, עד ה-20 בחודש.

חיים כץ: יש לנו זמן, אנחנו נקבע דיון על הצבא ונעלה את כל זה לדיון ונראה איך אנחנו גומרים את השכר.

חיים כץ: אוקי, אנחנו ממשיכים.

<נעה בן שבת: (מקריאה): "סייג לעניין תשלומים שונים.

<נעה בן שבת: 6.

<נעה בן שבת: לעניין חישוב של כל אחד מהמפורטים להלן לא יובאו בחשבון דחיית מועד הזכאות להעלאה במשכורת או הפחתת המשכורת של עובד, בתקופה הקובעת או בעדה, ולעניין עובד שחל עליו הסכם קיבוצי מאושר – לא יובאו בחשבון דחיית מועד הזכאות או הפחתת המשכורת כאמור גם בתקופה שמעבר לתקופה הקובעת, ככל שנקבעה כזו בהסכם הקיבוצי המאושר:".

<נעה בן שבת: יש רשימה של תשלומים שעליהם לא יהיה חישוב להפחתה.

חיים כץ: כמו למשל?

חיים כץ: תתחילי להקריא אותם.

<נעה בן שבת: (מקריאה): "(1) הסכום המשולם לקופת גמל לקצבה, בעד העובד;" זה רק קופת גמל בקצבה.

חיים כץ: יש היום תשלומים לקופת גמל שהם לא לקצבה?

<נעה בן שבת: קרן השתלמות למשל היא קופת גמל שהיא לא לקצבה.

<נעה בן שבת: (מקריאה): "(2) המשכורת הקובעת לצורך חישוב תשלומי עובדים לפנסיה תקציבית לפי סעיף 89 לחוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), התשס"ג-2003; "(3) ההכנסה לצורך חישוב תשלומים לקופת גמל לקצבה, או החיוב במס או הפטור ממנו בשל תשלומים כאמור, לפי העניין, לפי הוראות סעיפים 3(ה3), 9(7א), 45א ו-47 לפקודת מס הכנסה;"

<אסי מסינג: רק להבהיר בעניין הזה.

<אסי מסינג: אין מניעה להוסיף את הסעיף, רק אין בו משמעות מכיוון שהוא מתייחס להכנסות של עצמאים.

חיים כץ: וזה תופס שורה?

<אסי מסינג: לא תופס שורה, אבל זה עניין של השכר במגזר הציבורי, לכן לצורך העניין זה - - -

חיים כץ: ומה אומרת היועצת המשפטית?

<נעה בן שבת: אני חושבת שהנושא של הניכוי, אתה מדבר על הניכוי ואתה מדבר רק על הניכוי של עצמאים?

<אסי מסינג: סעיף 47 הוא עצמאים, או שכיר במערך עצמאי, בשני העניינים זה לא רלוונטי ל - - -

חיים כץ: ומה מדובר על ההפרשות שלו, של המעסיק, וההפרשות של העובד?

חיים כץ: המעסיק לא מפריש.

<אסי מסינג: אין מניעה להוסיף את הסעיף, אני אומר - - -

חיים כץ: מאחר שאתה יודע שיש כאלה שחוסכים ומפרישים בעצמם ולא המעסיק - - -

<אסי מסינג: אבל זה לא רלוונטי להפחתת השכר הזאת.

<אסי מסינג: אנחנו מדברים על - - -

חיים כץ: אז אנחנו לא מקבלים את דעתך ומאחר שאין מניעה זה נשאר, בסדר?

<נעה בן שבת: (מקריאה): "(4) תשלומי פנסיה תקציבית; "(5) תשלום חד פעמי המשולם לעובד, או לשאירי, או לפי דין או הסכם עקב סיום עבודה; "(6) דמי ביטוח המשולמים לפי חוזה ביטוח נכות כאמור בפרק ג' לחוק חוזה הביטוח, התשמ"א-1981;".

<נעה בן שבת: אני רוצה רק להבהיר בנושא הזה, בחוק הקודם דובר גם על התגמול לפי חוק חוזה ביטוח נכות והובהר לנו שכיוון שהתגמול משולם לפי הפרמיה, אז מה שהם מבקשים לעדכן פה זה את סכום הפרמיה שלפני.

<אסי מסינג: לפי חוזה הביטוח.

<אסי מסינג: כלומר לפי הביטוח נגזרת הפרמיה, אחרת יש פה התנגדות לחוזה הביטוח.

חיים כץ: מה הוא אומר?

<נעה בן שבת: בחוק הקודם דובר גם על התגמול, הוא אומר שאנחנו מסתפקים בדמי ביטוח משום שלפי חוזה הביטוח, על פי רוב, התגמול משולם לפי הפרמיה ה - - -

חיים כץ: המבוטחת.

<אסי מסינג: בכל מקרה בחוק בכלל לא מתערבים בנושא ביטוח.

<נעה בן שבת: אתה אומר שלא מתערבים, אבל נניח שהתגמול - - -

<אסי מסינג: מה שהחוזה קובע.

<נעה בן שבת: כמו שאמרתם בדמי הבראה, אתם עושים כרגע - - -

<אסי מסינג: מה שהחוזה קובע.

<אסי מסינג: אנחנו ממשיכים לשלם כאילו הייתה העלאה.

חיים כץ: שמעת מה שהוא אומר?

חיים כץ: הם ממשיכים לשלם כאילו הייתה הפעימה.

חיים כץ: אוקיי.

<נעה בן שבת: (מקריאה): "(7) לעניין עובד – תשלומי גישור, או סכום תוספת לקצבה הנרכש מקופת גמל לקצבה או ממבטח בעד העובד במימון מלא של המעביד;" בסעיף (8) אנחנו מדברים על גמלה המשתלמת למבוטח לפי סימנים ה' ו-ח' לפי פרק ה' לחוק הביטוח הלאומי (נוסח משולב), התשנ"ה-1995"

<אסי מסינג: אדוני שאל קודם אם יש גמלאות נוספות ארוכות מועד שמבוססות על ההכנסה שלך, אז רק לפרוטוקול, שמכיוון שזה גם אמור לכלול את התקבולים מענפים - - - במקביל, שהבסיס שלו צריך להיות - - -

חיים כץ: מאה אחוז, וזה כולל את זה?

חיים כץ: בסדר גמור, תודה.

<נעה בן שבת: (מקריאה): "אי השבת הסכום שתשלומו נדחה או הסכום הופחת.

<נעה בן שבת: 7.

<נעה בן שבת: הסכום אשר לא שולם לעובד או בעדו, בשל הוראות חוק זה לא ישולם לו אף לאחר תום התקופה הקובעת".

חיים כץ: כן, זה לא הלוואה.

<נעה בן שבת: "העברת סכום החיסכון לאוצר המדינה.

<נעה בן שבת: 8.

<נעה בן שבת: מעביד, למעט המדינה, יעביר את סכום החיסכון לאוצר המדינה, בהתאם להוראות שיקבע שר האוצר" .

חיים כץ: זה בניגוד למה שהיה ב-2003.

<אסי מסינג: הוראות יהיו עוד בעניין היישום.

חיים כץ: אבל לא היה יישום.

חיים כץ: אתה רוצה גם פה לא ליישם את זה?

<נעה בן שבת: בנושא הזה ביקשת אולי להחריג קבוצה של מעבידים?

<אסי מסינג: כן, אנחנו רוצים להחריג, להוסיף סעיף קטן (ב), לסעיף 8, שמתייחס למעשה למצב הדברים שבו מצב ההוצאות המדינה נחשף כתוצאה מהחוק הזה ולכן ניצור שהכנסות יגיעו, למשל להוסיף גופים שבהם ההכנסות שלהם מאוצר המדינה מושפעות מהשכר ומשיטת העדכון של ההוצאה מצד המדינה וההכנסה שלהם באה לפי- - -

חיים כץ: מתי תנסח את זה עם היועצת המשפטית?

חיים כץ: אנחנו נסמיך אותך לשבת עם היועצת המשפטית.

חיים כץ: הוא אומר אנחנו מעבירים כסף למדינה.

חיים כץ: במקורות יורידו את הכסף ויצטרכו להעביר את זה למדינה, עכשיו יש מקומות שהוא מעביר והמדינה מעבירה לגוף כסף, אז היא כבר תקזז.

<קריאה: כמו קופת חולים.

<נעה בן שבת: הנוסח של סעיף קטן (א) לא יחול לגבי מעביד, או סוגי מעבידים - - -

חיים כץ: אסי, אתה תשב עם היועצת המשפטית וברוח העניין הזה על שני הגופים האלה תנסחו את זה.

<אסי מסינג: אני רק מבהיר שבמסגרת ההחרגה בסעיף הזה אנחנו נותנים שיקול דעת לשר האוצר להחריג מעבידים ש - - -

חיים כץ: שיקול דעת למשרד האוצר, באישור ועדת העבודה והרווחה.

חיים כץ: למה צריך שיקול דעת לשר האוצר?

<אסי מסינג: מכיוון שאם אני אקבע קריטריון כללי שהוא קצת חתום על היקף מהותי של סכומים, שנחסך כתוצאה מהצד של ההוצאה - - -

חיים כץ: אתה יודע שאנחנו נגד לתת זכות וטו לאנשים שיהיו לבד.

חיים כץ: למה שלא יהיה לו פיקוח?

חיים כץ: שיביא את זה לוועדה.

חיים כץ: למה אתה מעלה את הנושאים?

חיים כץ: החרגה באישור ועדת העבודה והרווחה.

חיים כץ: למקרה החוק הזה בלבד.

מיקי רוזנטל: זה לא מקובל גם.

מיקי רוזנטל: זה באמת לא מקובל.

חיים כץ: רק במקרה החוק הזה.

<אסי מסינג: זה סעיף שהוא למעשה פוטר את ההעברה של הכספים לאוצר המדינה.

<אסי מסינג: האמת היא שזה לא צריך - - -

חיים כץ: תקשיב לי, אנחנו מסכימים שהכסף הזה יילך לאוצר המדינה ולא יישאר במפעלים, למרות שזה היה עוזר מאוד למפעלים.

חיים כץ: אם זה היה הולך למפעלים, זה היה - - - הם מייעדים את זה לפיתוח וליצירת מקומות עבודה ואז יכולים לבטל את ויסקונסין.

<אסי מסינג: שוב, אנחנו מדברים על סוגי - - -

חיים כץ: שב ותנסח עם היועצת המשפטית.

<נעה בן שבת: אבל בעיקרון אתה רוצה שזה יהיה באישור הוועדה, החרגה של הגופים?

חיים כץ: תראה, אם יש לך עכשיו שני גופים ואנחנו יודעים, אז זה בסדר, אבל אם אתה בא ואומר תן לי קארד בלאנש ואני אעשה מה שאני רוצה או - - -

מיקי רוזנטל: לא, - - - ואנחנו לא רוצים לתת רק לעובדים - - - , למשל, סתם דוגמה.

מיקי רוזנטל: הגיוני, נכון?

מיקי רוזנטל: אבל אנחנו מסבירים למה זה חייב להיות באישור ועדת העבודה והרווחה.

<עידית אהרוני: שמי עידית אהרוני, אני מייצגת את עיריית תל אביב ופורום ה-15.

<עידית אהרוני: למעשה ההחלטה הזאת - - -

חיים כץ: בעיריית תל אביב העובדים לא כפופים להסתדרות?

<עידית אהרוני: הם כפופים להסתדרות.

חיים כץ: והם לא מייצגים אתכם?

<עידית אהרוני: הם מיוצגים.

חיים כץ: אז מה זה את מייצגת?

<עידית אהרוני: לא, באתי לדבר על הסעיף הזה שמדבר על המעסיקים - - - אני רוצה לציין שהיה סיכום בין ה - - -

חיים כץ: אתם מתנגדים להעביר את הכסף לאוצר המדינה.

<עידית אהרוני: נכון.

<עידית אהרוני: היה סיכום בין הרשויות לאוצר לגבי סיוע של הרשויות, רשויות עצמאיות, ל - - - תוך שנאמר שלא יהיה היטל נוסף על מה שהוגדר בחוק ההסדרים.

חיים כץ: ואת מאמינה להם?

חיים כץ: אחרי כל הדיון היום את עוד מאמינה?

<עידית אהרוני: בכל מקרה, אני רוצה לציין שגם ההסכם הקודם של 2003, הסכום לא עבר, למעשה הכסף שאנחנו משלמים בגין הסכמי שכר לא מתקבל מהאוצר, הוא סכום שאנחנו כרגע אמורים להפחית משכר העובדים - - -

חיים כץ: שמענו אותך.

חיים כץ: כן, ממשיכים.

חיים כץ: אסי, אתם תנסחו.

<אסי מסינג: אני רק אומר, הסעיף הזה שאנחנו מדברים עליו, הכוונה היא לגופים שיכולים - - - קופות החולים, המוסדות להשכלה גבוהה ורשויות מקומיות.

חיים כץ: תכתבו אותם.

<אסי מסינג: בגופים הללו יש הכנסות שהן - - -

חיים כץ: בסדר, הבנו, אבל תכתוב אותם, שלא אחר כך הוא יקבע מה שהוא רוצה.

<אסי מסינג: אתה רוצה לקבוע אותם?

מיקי רוזנטל: כן, ככל שתכתוב ואם אתה רוצה החרגה, זה באישור ועדת העבודה והרווחה.

חיים כץ: כן, אתה תשב עם היועצת המשפטית.

<נעה בן שבת: רשימה של הגופים, אנחנו מדברים, עוד פעם, על-?

<נעה בן שבת: רשויות מקומיות, קופת חולים ואוניברסיטאות, מוסדות להשכלה גבוהה.

<אסי מסינג: מוסדות להשכלה גבוהה ובתי חולים שמקבלים תשלומים מקופות חולים.

חיים כץ: בסדר, תשב איתה אחר כך ותרשמו את הדברים.

<נעה בן שבת: אוקי, אנחנו מדברים על רשימה וזה לא יהיה בפטור.

<נעה בן שבת: ההוראה כבר תהיה כתובה פה בחוק, בלי אישור של שר האוצר ובלי אישור של הוועדה.

חיים כץ: אף אחד לא צריך לאשר את זה.

<נעה בן שבת: זאת אומרת סעיף קטן (א) לא יחול על זה.

<נעה בן שבת: זאת אומרת כל הרשויות המקומיות, אתה פוטר אותן מראש, כל המוסדות להשכלה גבוהה.

חיים כץ: לא, יעבירו את הכסף, לא פוטר אותן.

<נעה בן שבת: לא, פוטר אותן מלהעביר את הכסף.

<נעה בן שבת: הם לא צריכים להעביר את הכסף, הם משאירים את הכסף אצלם.

<נעה בן שבת: כי בעצם האוצר - - -

חיים כץ: האוצר לא יעביר אליהם את מה שמגיע להם.

<נעה בן שבת: (מקריאה): "העברת מידע.

<נעה בן שבת: 9.

<נעה בן שבת: מעביד, למעט המדינה, ימסור למנהל הכללי של משרד האוצר, לפי דרישתו, בדרך ובמועדים שהורה בדרישה, כל מידע הנחוץ לשם מעקב אחר ביצוע ההוראות לפי חוק זה, לרבות נתונים בדבר סכום החיסכון הצפוי לקופת המעביד וסכום החיסכון שהועבר לאוצר המדינה בהתאם להוראות לפי סעיף 8" ואנחנו נוסיף פה, "מידע כמשמעותו בסעיף 7 לחוק הגנת הפרטיות, התשמ"א-1981, יחולו עליו הוראות החוק האמור".

<נעה בן שבת: אני מבינה שכוונת הסעיף להגיד שמידע שנחוץ, לדעת כמה כסף אמור להגיע, כמה עובדים, נתוני - - -

חיים כץ: עם להביא תלושים שמיים?

<אסי מסינג: לא תלושים שמיים, מידע בדבר ההוצאות שנחסכו.

חיים כץ: מידע כללי, קבוצתי?

<אסי מסינג: מידע כללי.

חיים כץ: יכול להיות שאתם תבקשו את כל התלושים של אותו מעסיק בשביל לראות אם הוא לא מרמה אתכם?

חיים כץ: יכול להיות פה שתהיה פגיעה בצנעת הפרט?

חיים כץ: שאנחנו ניקח תלוש - - - יש לכם עכשיו סכסוך עם הנמל - - -

<אסי מסינג: אני לא חושב שנדרש - - -

חיים כץ: לא חושב, אתה יודע או לא יודע?

חיים כץ: עכשיו יש לך סכסוך על נמל, אנחנו יכולים לראות מחר את התלוש של אלון חסן בעיתון?

חיים כץ: כי משרד האוצר מדליף חופשי.

<אסי מסינג: ראשית חוק הגנת הפרטיות חל בנושא הזה ממילא.

חיים כץ: תנסח את הסעיף הזה.

<נעה בן שבת: הנה אנחנו מוסיפים, זה הסיפה שאנחנו עומדים להוסיף.

<נעה בן שבת: זה מדבר על כל מידע לגבי המצב הכלכלי של אדם, למשל - - -

מיקי רוזנטל: אני לא מוכן שיהיה רשום 'כל מידע'.

מיקי רוזנטל: אני רוצה שיהיה כתוב המידע, רק המידע ש - - -

חיים כץ: שנוגע לחוק, מה זה כל מידע?

מיקי רוזנטל: זה ניתן לפרשנות.

חיים כץ: תנסח את זה - - -

<נעה בן שבת: רגע, נבין מה המהות שאתם רוצים.

חיים כץ: מה הוא רוצה לדעת?

חיים כץ: הוא רוצה לדעת שאותו מעסיק לא ירמה אותו, שהוא יעביר לו את הסכום שבגין ה-1%.

חיים כץ: אבל הוא לא יורד לפרט.

חיים כץ: הוא לא יורד לפרט, גם אם יודעים את זה, אתם יודעים בדיוק כמה המעסיק משלם לכם ביטוח לאומי בגין העובד, אם אתה מבין כמה הוא מעביר לכם ביטוח לאומי אתם יודעים כמה שכר יש, אם אתם יודעים כמה שכר יש, אתם יודעים כמה זה 1%.

<אלכס קזנוב: הדיווח של הביטוח הלאומי לא מספיק לצורך העניין, גם אם - - -

חיים כץ: אז תפני למס הכנסה.

<אלכס קזנוב: - - -

חיים כץ: דברי למיקרופון.

<אלכס קזנוב: ההפחתה חלה על רכיבי שכר שמשתלמים לערך שעה.

<אלכס קזנוב: הנוסח שהציע היושב ראש לעניין צנעת הפרט בהחלט מקובל ואין בכך צורך, אבל אנחנו עדיין נצטרך דיווח של המעסיקים, כי - - -

חיים כץ: אני לא יודע מה שאתם צריכים ואנחנו לא ניתן לכם את זה, וזה לא סביר - - -

<נעה בן שבת: אם נמחק את המילה כל, זה יהיה 'מידע שנחוץ'?

חיים כץ: כן, מידע שנחוץ.

חיים כץ: מידע שנחוץ לידיעה הזאת, לא כל מידע, לא תלושים, לא כלום.

חיים כץ: נחוץ למדינה לדעת אם לא רימו אותם.

<נעה בן שבת: אתה רוצה לציין בצורה שלא יזוהו שמות העובדים?

חיים כץ: כן.

מיקי רוזנטל: שלא יהיה מידע שמי.

מיקי רוזנטל: אני מבקש להוסיף את זה לסעיף.

<נעה בן שבת: אז בעצם יתווסף פה גם סייג של העברת המידע - - -

<אסי מסינג: את יכולה להוסיף, 'העברת מידע לפי סעיף זה ...'.

<נעה בן שבת: אנחנו רוצים להוסיף בסיפה שמידע כמשמעותו בסעיף 7 לחוק הגנת הפרטיות, יחולו עליו הוראות החוק האמור, אבל אז אנחנו מדברים על מידע על מצבו הכלכלי של אדם.

<נעה בן שבת: אבל פה אני מבינה שהרשות היא גם לגבי פרסום השמות, העברת השמות, מעבר לעניין של מצבו הכלכלי של אדם.

<אסי מסינג: אם מסירים את הפרטים המזהים זה נשמר.

<נעה בן שבת: בסדר, כן, ללא פרטים מזהים.

<אסי מסינג: כן, המצב הכלכלי זה - - -

<נעה בן שבת: לא, מה שיש לי בסיפה - - -

מיקי רוזנטל: אצלה זה מחוק.

מיקי רוזנטל: בגלל זה אנחנו קפצנו, כי אצלה זה מחוק.

חיים כץ: ובלבד שמידע שנמסר יעבור ללא פרטים מזהים.

חיים כץ: ואת מחקת את זה, לא הקראת את זה.

<נעה בן שבת: לא הקראתי את זה, בגלל שחשבתי שעל פניו הנוסח שמופיע בחוק יסודות התקציב, גם בהוראות שמדברות על העברת מידע למנכ"ל משרד האוצר, אבל אם אתם רוצים שיהיה כתוב במפורש - - -

חיים כץ: כן, הם גם הסכימו לזה.

<נעה בן שבת: אז אנחנו נכלול את שתי ההוראות.

חיים כץ: בסדר.

חיים כץ: הלאה.

<נעה בן שבת: (מקריאה): "החלת הוראות מחוק יסודות התקציב.

<נעה בן שבת: 10.

<נעה בן שבת: הוראות סעיפים 29א, 29ב, 33א(ב1), (ד) עד (ו), 34(א)(1) ו-(ב), 35, 35א, 36, 37(ד) עד (ו) ו-39 לחוק יסודות התקציב, לעניין שינויים בשכר או מתן הטבות כספיות אחרות הקשורות בעבודה, לרבות הסמכויות הנתונות בהן, יחולו, בשינויים המחויבים, לגבי תשלום משכורת או לגבי תשלום אחר מקופת המעביד שנעשה בידי מעביד בניגוד להוראות לפי חוק זה".

<נעה בן שבת: אנחנו מדברים פה על סמכויות גם לביטול ההסדר החלופי, גם עברות משמעת על הגופים.

<נעה בן שבת: זה לעיקרי ההוראות.

<נעה בן שבת: עכשיו אנחנו עוברים לסעיף 11, לעדיפות.

חיים כץ: מה זה אומר?

<נעה בן שבת: (מקריאה): "עדיפות.

<נעה בן שבת: 11.

<נעה בן שבת: ההוראות לפי חוק זה יחולו על אף האמור בכל דין או הסכם, לרבות חוק הסכמים קיבוציים וצווי הרחבה שניתנו לפיו;" אלה הוראות חוק שגוברות על הוראות אחרות.

<נעה בן שבת: "שמירת דינים.

<נעה בן שבת: 12.

<נעה בן שבת: אין בהוראות חוק זה כדי לגרוע מאלה: "(1) חוק שכר מינימום; "(2) חוק יסודות התקציב, לעניין אישור שר האוצר בדבר שינויים בשכר או מתן הטבות כספיות אחרות הקשורות בעבודה מעבר למה שהוסכם או הונהג לגבי כלל עובדי המדינה, או מהסמכויות הניתנות לשר האוצר לפי החוק האמור".

<נעה בן שבת: זאת אומרת הבסיס שבבסיס, שזה חוק שכר המינימום העדכני, לא יפגעו בו גם במסגרת ההחלטה הזאת.

<נעה בן שבת: "ביצוע.

<נעה בן שבת: 13.

<נעה בן שבת: שר האוצר ממונה על ביצוע חוק זה".

<נעה בן שבת: "תחילה.

<נעה בן שבת: 14.

<נעה בן שבת: תחילתו של חוק זה ביום כ"ג בתמוז התשע"ג (1 ביולי 2013)".

<נעה בן שבת: השאלה אם אתה רוצה עכשיו להצביע או לדון ב - - -

חיים כץ: לא, אנחנו נצביע ואני רוצה - - -

מיקי רוזנטל: להוסיף את הסעיף.

חיים כץ: יש את נושאי משרה.

חיים כץ: אני רוצה לצרף לפה לרשימת אלה שמשלמים את ההסכם הזה, קודם כל את נושאי המשרה.

<נעה בן שבת: את נושאי המשרה, זאת אומרת שעליהם יחול אותו - - -

חיים כץ: אותו הסכם שחל על האנשים במשק יחול על נושאי המשרה.

<אסי מסינג: לא את ההסכם, את החוק.

חיים כץ: החוק.

חיים כץ: בתוך החוק אני משלב את נושאי המשרה.

<אסי מסינג: וגם בעלי התפקיד.

חיים כץ: כן, כל מי שפוצל, אני מכניס אותו פה.

<נעה בן שבת: אתה חוזר על אותם - - -

חיים כץ: אותם סכומים אני מכניס לחוק.

<נעה בן שבת: אז אנחנו מדברים על 0.9324.

חיים כץ: אני משאיר את החוק כמו שהוא, לא מציין כלום, מוסיף פה סעיף נוסף, ש - - - איפה זה?

חיים כץ: 'הצעת חוק להשתתפות של נושאי משרה ובעלי תפקיד אחרים בשירות הציבורי'.

<נעה בן שבת: בסדר, אז אולי נקרא גם את החלקים מהנוסח הזה- - -

חיים כץ: לא, לא צריך לפצל אותו.

<נעה בן שבת: לא, לא לפצל.

<נעה בן שבת: שנדע איזה נושאים - - - החוק המפוצל - - - אתה רוצה להכניס את - - -

חיים כץ: כן.

חיים כץ: בשביל להבין את העניינים.

חיים כץ: החוק מפוצל, אנחנו נדון בו, אבל בשביל שלחברי הכנסת לא יהיה יתרון ושלא ייווצר מצב, ואני מדבר על חברי הכנסת ובפועל יוצא שכל נושאי המשרה, שלא יהיה יתרון לגבי העובדים במשק עד שנדון, ומאחר שאנחנו רצים מהר להטיל סנקציות על ציבור העובדים במדינת ישראל, אז אנחנו נטיל סנקציות גם על עצמנו, והשאר אנחנו נדון.

<נעה בן שבת: כדי שנשלים את זה, אדוני, אני רק אקרא את אותן הגדרות - - -

חיים כץ: שלא ייצא מצב שאני מטיל על העובדים ועליך לא.

מיקי רוזנטל: לא, מאה אחוז.

חיים כץ: בסדר, כשאני אומר עליך זה וכל הצמודים לנו.

<נעה בן שבת: אז את אותם חלקים שנצטרך להוסיף להצעת החוק שנוגעת לעובדים, כדי שהיא תחול גם על בעלי התפקידים ועל נושאי המשרה.

<נעה בן שבת: אז בסעיף ההגדרות תתווסף גם הגדרה של בעל תפקיד, שזה כל אחד מאלה: (מקריאה): " "בעל תפקיד" – כל אחד מאלה: "(1) מי שממלא תפקיד בגוף מהגופים המנויים בהגדרה "מעביד" - - -

חיים כץ: את 1 לא קראת.

<נעה בן שבת: את 1 לא קראתי כי זה זהה למטרה פה, העובדים, נושאי משרה ובעלי תפקיד.

חיים כץ: את משלבת את זה בתוך החוק.

<נעה בן שבת: בתוך החוק.

חיים כץ: אסי, אנחנו משלבים את זה בתוך החוק הקיים.

מיקי רוזנטל: סליחה, לכולם ברור מה אנחנו עושים?

מיקי רוזנטל: כן, טוב.

<נעה בן שבת: בסעיף ההגדרות, אז קודם קראנו את סעיף ההגדרות, אבל תתווסף לו גם הגדרה של בעל תפקיד: (מקריאה): " "בעל תפקיד" – כל אחד מאלה: "(1) מי שממלא תפקיד בגוף מהגופים המנויים בהגדרה "מעביד", ובכלל זה יושב ראש דירקטוריון, מועצה או הנהלה של גוף כאמור, אף אם תוארו שונה, אשר משולם לו בשל תפקידו כאמור תשלום חודשי מקופת המעביד, ובלבד שאינו עובד אצל המעביד; "(2) יושב ראש ועדה למילוי תפקידי ראש העירייה והמועצה או למילוי תפקידי המועצה בלבד וסגן יושב ראש ועדה, כאמור בסעיף 145 לפקודה האמורה;".

<נעה בן שבת: שני בעלי התפקידים נזכרו בסעיף 145 לפקודה, ואם לא, אז אנחנו נתקן את זה ברמת הנוסח.

<נעה בן שבת: "(3) יושב ראש ועדה למילוי תפקידי ראש המועצה והמועצה, או למילוי תפקידי המועצה בלבד, כאמור בסעיף 38(א) לפקודת המועצות המקומיות, וסגן יושב ראש ועדה כאמור בסעיף 41 לפקודה האמורה; "(4) ממונה בעל סמכות הכרעה שמונה לפי סעיף 6(ב2) לחוק שירותי הדת היהודיים, וכן יושב ראש ועדה ממונה שמונה לפי סעיף 10ב(ג) לחוק האמור;".

<נעה בן שבת: כוון שהייתה פה רשימה, כיוון שדובר פה על אותם אנשים שממלאים תפקידים באותם גופים שהם נחשבים מעביד והם מקבלים שכר חודשי, המאפיין שלהם שהם מקבלים תשלום חודשי, אז חשבנו להוסיף את הנושא ואני מבינה שיש לך השגות על זה, אסי.

<אסי מסינג: כן, הפסקה החמישית שמתייחסת לאנשים שממלאים תפקיד של ועדות בדיקה מטעם הממשלה, ויש הוראות בתעריף החשב הכללי שקובעות את התעריף בעניין הזה, ודיברנו על עובדים שלא הוגדרו תקופה רבה - - -

חיים כץ: זה לא חשוב, גם השכר שלהם לא הוגדר.

<אסי מסינג: הם אינם מוצמדים בשום צורה - - -

חיים כץ: זה לא חשוב, הם רוצים לעבוד, הם ישלמו 1%.

<אסי מסינג: אבל הם אינם מוצמדים בשום צורה לשכר של עובדי מדינה.

חיים כץ: איך השכר שלהם מתעדכן?

<אסי מסינג: התעריף של החשב הכללי שמעודכן מעת לעת לפי - - -

חיים כץ: מה זה מעת לעת?

<אסי מסינג: בפעם האחרונה שזה עודכן זה היה ב-2009.

חיים כץ: ואיזה משכורות הם מקבלים?

<אסי מסינג: מה התעריפים?

חיים כץ: כן, תעריף שעה.

<אסי מסינג: אני צריך לבדוק את זה, אין לי פה את התעריפים.

חיים כץ: אז אנחנו מכניסים אותם פנימה.

<אסי מסינג: המשמעות של זה היא - - -

חיים כץ: מה סדר הגודל של המשכורות?

<אסי מסינג: אפשר להמשיך במספר דברים, ואני אברר את זה.

חיים כץ: מאה אחוז, טוב.

<נעה בן שבת: בהגדרה 'הבסיס הקובע', לעניין עובד, אליה יצטרף גם עניין עובד ונושא משרה, כי למעשה חלים עליהם אותם גורמים ולמעשה פסקה (2) שמתייחסת לעניין בעל תפקיד: (מקריאה): "(2) לעניין בעל תפקיד – תשלום המשולם בכסף לבעל התפקיד מקופת הגוף שבו הוא מכהן בתפקידו, בעבור מילוי תפקידו, למעט כל אחד מאלה: "(א) תשלומים שאינם משולמים על בסיס חודשי ואינם מחושבים על בסיס תשלום אחר הנכלל בתשלום המשולם לבעל התפקיד; "(ב) דמי הבראה וקצובת ביגוד או תשלומים אחרים הדומים להם במהותם אף אם כינויים שונה; "(ג) החזר הוצאות; "(ד) גילום חלק מהמס החל על בעל התפקיד אשר משולם בידי המעביד;".

<נעה בן שבת: אחרי זה אנחנו נוסיף הוראות חוק גמלאות.

<נעה בן שבת: חוק גמלאות לראש רשות כבר הופיעו לנו, חוק יסודות התקציב, אנחנו לא נצטרך להוסיף אותם שוב.

<נעה בן שבת: ההגדרה של מבטח: " "מבטח" – כהגדרתו בחוק הפיקוח על שירותים פיננסיים (ביטוח), התשמ"א-1981".

<נעה בן שבת: מעבר לזה הגדרת מוסד חינוך היא כפי שהייתה וההגדרה מעביד כפי שהוקראה כבר.

<נעה בן שבת: ההגדרה של משכורת זהה, ההגדרה של נושא משרה זהה והיא כבר הוקראה, וסכום החיסכון, פשוט תהיה התאמת נוסח גם לנושא של תשלום המשולם לבעל תפקיד, כי לא מדובר במשכורת.

<נעה בן שבת: עובד, אנחנו נצטרך לתקן את ההגדרה הקודמת, קראנו קודם אבל מיעטנו את העובד שמשכורתו משולמת לפי משכורת של נושא משרה ואנחנו נוריד את ההוראה הזאת.

<נעה בן שבת: הגדרה של פנסיה תקציבית, קופת גמל לקצבה, התקופה הקובעת, תשלומי גישור – את כולם קראנו.

<נעה בן שבת: עכשיו אנחנו נצטרך להוסיף סעיף בנוסח זה.

<נעה בן שבת: מופיע כאן סעיף 3, יתואם המספר שלו.

<נעה בן שבת: (מקריאה): "הפחתת משכורת לבעל תפקיד: בתקופה הקובעת או בעדה יופחת התשלום המשולם לבעל תפקיד מקופת המעביד, בשיעור של 0.

<נעה בן שבת: 9324 מן הבסיס הקובע, ובכלל זה יופחת בשיעור כאמור גם הבסיס לחישוב הסכומים המשולמים בעד בעל התפקיד לקרן השתלמות, אם הוא זכאי לתשלום כאמור".

<נעה בן שבת: ובסעיף 4 תהיה הפחתת משכורת לנושא משרה.

<נעה בן שבת: והוא אומר כזה דבר: (מקריאה) : "בתקופה הקובעת או בעדה תופחת משכורתו של נושא משרה בשיעור 0.9324 מהבסיס הקובע.

<נעה בן שבת: ובכלל זה יופחת בשיעור כאמור גם הבסיס לחישוב הסכומים המשולמים בעד נושא המשרה לקרן השתלמות, אם נושא המשרה זכאי לתשלום כאמור;".

<נעה בן שבת: אנחנו פורטים כרגע - - -

חיים כץ: והביטוח הלאומי חל גם על נושא משרה.

חיים כץ: באותו מצב.

חיים כץ: אבל לא רשום בפרוטוקול שאתה עושה עם הראש.

<שלומי מור: כן, אדוני.

<נעה בן שבת: סעיף נוסף שמתווסף נוגע לעובד או לנושא משרה שמשכורתם נקבעת לפי משכורת של נושאי משרה.

<נעה בן שבת: ואז הסעיף יאמר כך: (מקריאה): "עובד שמשכורתו, כולה או חלקה, נקבעת לפי משכורת של נושא משרה וכן נושא משרה שמשכורתו, כולה או חלקה, נקבעת לפי משכורת של נושא משרה אחר, תופחת משכורתם בתקופה הקובעת או בעדה בשיעור של 0.9324% מן הבסיס הקובע, ובכלל זה יופחת בשיעור כאמור גם הבסיס לחישוב הסכומים המשולמים בעדם לקרן השתלמות, אם הם זכאים לתשלום כאמור;".

<נעה בן שבת: דין חייל פוצל, ואותם סייגים שנוגעים לעניין תשלומים שונים חלים גם על נושאי המשרה ובעלי התפקיד.

<נעה בן שבת: שוב, תהיה התאמה לגבי אי השבת הסכום שתשלומו נדחה, לאחר התקופה הקובעת - - -

חיים כץ: כן, הכול זהה.

<נעה בן שבת: עדיפות.

<נעה בן שבת: אנחנו אמרנו קודם שהוראות לפי חוק זה יחולו על אף האמור בכל דין או הסכם, לרבות חוק הסכמים קיבוציים וצווי הרחבה שניתנו לפיו, וכן על אף האמור בכל החלטה שהתקבלה לפי כל אחד מאלה:" זאת אומרת אנחנו פה מוסיפים את אותן ההחלטות שמכוחם נקבעות ההטבות לנשיאת משרה.

<נעה בן שבת: (מקריאה): "(1) חוק יסוד: הממשלה; "(2) חוק יסוד: השפיטה; "(3) חוק יסוד: מבקר המדינה; "(4) חוק בית הדין לעבודה, התשכ"ט-1969; "(5) חוק בתי הדין הדתיים הדרוזיים, התשכ"ג-1962; "(6) חוק הדיינים, התשט"ו-1955; "(7) חוק הקאדים, התשכ"א-1961; "(8) חוק הכנסת, התשנ"ד-1996; "(9) חוק יסוד: נשיא המדינה; "(10) חוק בנק ישראל, התש"ע-2010.

<נעה בן שבת: " למעשה ב-12 אין שינוי בחוק הזה, וגם 13 ו-14, בעצם אלה אותן הוראות.

חיים כץ: אי לכך תם ונשלם.

<אסי מסינג: מי הם בעלי התפקיד?

<אסי מסינג: מדובר בוועדת בדיקה שהיושב ראש מקבל שכר של 22 - - -

חיים כץ: ישלם 1%.

<אסי מסינג: אחרי תשעה חודשים השכר שלו יורד ל-80% - - -

חיים כץ: ישלם 1%.

<אסי מסינג: התעריפים, כמו שאמרתי - - -

חיים כץ: ישלם 1%.

חיים כץ: מאחר שאנחנו יודעים שהמצב של המדינה קשה ואנחנו צריכים להקטין את הגירעון, הוא ישלם אחוז.

<אסי מסינג: אני רק אציין שהפסקאות האלה בעבר - - -

חיים כץ: בסדר, תמיד יש פעם ראשונה.

מיקי רוזנטל: למה אתה רוצה להחריג אותם?

חיים כץ: אז תקריאי את זה, אנחנו לא הקראנו את הסעיף הזה.

<נעה בן שבת: זה פסקה (5) בהגדרה בעל תפקיד: (מקריאה): "(5) מי שמקבל תשלום חודשי כולל לפי התעריף שקבע החשב הכללי במשרד האוצר לחברי ועדת בדיקה ממשלתית הפועלת לפי סעיף 8א לחוק הממשלה, התשס"א-2001;".

חיים כץ: תודה רבה.

חיים כץ: אנחנו נעבור להצבעה.

חיים כץ: מי בעד לאשר?

חיים כץ: ירים את ידו.

חיים כץ: ידו תודה.

חיים כץ: הצבעה בעד הצעת החוק - רוב ההצעה אושרה כל חברי הכנסת שנמצאים פה, ארבעה במספר, אישרו את הצעת החוק.

חיים כץ: אני מקווה שזה יקטין את הגירעון בתקציב המדינה ויגדיל את תקציב המדינה.

חיים כץ: ואחרי שהתשתם אותנו, תודה רבה, הישיבה נעולה.